2841 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 213 

17 Φεβρουάριου 2005 


ΑΠΟΦΑΣΕΙ Σ 

Αριθ. οικ.2/7029/0094 

Νέος Κανονισμός Παροχών του Οργανισμού Περίθαλψης 
Ασφαλισμένων του Δημοσίου (Ο.Π.Α.Δ.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις της παρ. 1 του άρθρου 7 του Ν. 2768/1999 
«Ρύθμιση συνταξιοδοτικών θεμάτων, σύσταση νομικού 
προσώπου κ.λπ.» (ΦΕΚΑ.273). 

2. Την υπ’ αριθμ. 2/190/0094/28.1.2004 κοινή απόφαση 
των Υφυπουργών Οικονομίας και Οικονομικών και Υγείας 
και Πρόνοιας «Κανονισμός Παροχών του Οργανισμού Πε¬ 
ρίθαλψης Ασφαλισμένων του Δημοσίου (Ο.Π.Α.Δ.)» (ΦΕΚ 
323/Β711.2.2004). 

3. Τις διατάξεις του Π. Δ/τος 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (ΦΕΚ Α 57). 

4. Το καταρτισθέν σχέδιο τροποποίησης και συμπλήρω- 
σηςτης υπ’ αριθμ. 2/190/0094/28.1.2004 κοινής υπουργικής 
απόφασης (Κανονισμός Παροχών Ασφαλισμένωντου Δημο¬ 
σίου / ΦΕΚ Β.323/11.2.2004) από τα Διοικητικά Συμβούλια 
του ΟΠ.Α.Δ. (πρακτικά συνεδριάσεως 137/17.11.2004, 138/ 
22.11.2004, 139/24.11.2004 και 140/29.11.2004). 

5. Τις διατάξεις του Π. Δ/τος 121/2004 (ΦΕΚΑ.84). 

6. Το άρθρο 29Ατου Ν. 1558/1985 (ΦΕΚΑ. 137), όπως προ¬ 
στέθηκε με το άρθρο 27 του Ν. 2081/1992 (ΦΕΚ Α.154) και 
τροποποιήθηκε με το άρθρο 1 παρ. 2α του Ν. 2469/1997 
(ΦΕΚ Α.38). 

7. Την υπ’ αριθμ. 14650/ΔΙΟΕ85/17.3.2004 απόφαση του 
Πρωθυπουργού και του Υπουργού Οικονομίας και Οικονο¬ 
μικών: «Καθορισμός αρμοδιοτήτων των Υφυπουργών Οικο¬ 
νομίας και Οικονομικών» (ΦΕΚ Β 519/17.3.2004). 

8. Το γεγονός ότι από τις διατάξεις της απόφασης αυτής 
δεν προκαλείται νέα δαπάνη σε βάρος του προϋπολογι¬ 
σμού του Ο.Π.Α.Δ. επειδή δαπάνες οι οποίες προκαλούνται 
από την επέκταση των παροχών αντισταθμίζονται από δα¬ 
πάνες οι οποίες περικόπτονται από αντίστοιχη μείωση δα¬ 
πανών, αποφασίζουμε: 

Εγκρίνουμε τον καταρτισθέντα από το Διοικητικό Συμ¬ 
βούλιο του Ο.Π.Α.Δ. νέο Κανονισμό Παροχών του Οργανι¬ 
σμού Περίθαλψης Ασφαλισμένων του Δημοσίου, κατά τρο¬ 
ποποίηση και συμπλήρωση της κοινής υπουργικής απόφα¬ 


σης των Υπουργών Οικονομίας και Οικονομικών και Υγείας 
και Πρόνοιας υπ’ αριθμ. 2/190/0094/28.1.2004 «Κανονισμός 
Παροχών του Οργανισμού Περίθαλψης Ασφαλισμένωντου 
Δημοσίου» (ΦΕΚ Β.323/11.2.2004) που έχει ως ακολούθως: 

ΚΕΦΑΛΑΙΟ Α' - 

ΣΚΟΠΟΣ - ΟΡΙΣΜΟΙ - ΔΙΚΑΙΟΥΧΟΙ 

Άρθρο 1 
Σκοπός 

1. Με τον παρόντα κανονισμό καθορίζονται οι παροχές 
που χορηγεί ο Ο.Π.Α.Δ. στους ασφαλισμένους του Δημοσί¬ 
ου και προσδιορίζονται οι δικαιούχοι αυτών καθώς και οι 
προϋποθέσεις παροχής τους. 

2. Οι παροχές περιλαμβάνουν: 

Α.1. Την ιατρική περίθαλψη και τις διαγνωστικές ιατρικές 
πράξεις. 

Α.2. Τις παρακλινικές εξετάσεις. 

Α.3. Την πρόληψη και την προαγωγή της υγείας. 

Α.4. Την φυσικοθεραπεία - εργοθεραπεία - λογοθεραπεία 
- ψυχοθεραπεία. 

Α.5. Τη φαρμακευτική περίθαλψη. 

Α.6. Την οδοντιατρική περίθαλψη. 

Α.7. Την ειδική αγωγή. 

Α.8. Τη λοιπή περίθαλψη. 

Α.9. Τη νοσοκομειακή περίθαλψη. 

Α.10. Τη χρήση αποκλειστικής νοσοκόμας. 

Α. 11. Τις δαπάνες μετακίνησης ασθενών. 

Α.12. Το επίδομα τοκετού. 

Α.13. Την αποκατάσταση της υγείας. 

Α. 14. Τη νοσηλεία στο εξωτερικό. 

Α.15. Την παροχή θεραπευτικών μέσων και προθέσεων. 

Β. Την καταβολή εξόδων κηδείας των ασφαλισμένων, που 
περιλαμβάνουν περιπτώσεις θανάτου: 

Β1. τακτικού δημοσίου υπαλλήλου, 

Β2. συζύγου και τέκνων τακτικού δημοσίου υπαλλήλου 
που προστατεύονται από αυτόν, 

Β3. πολιτικού συνταξιούχου και πολιτικού συνταξιούχου 
εκ μεταβιβάσεως, 

Β4. συζύγου και τέκνων πολιτικού συνταξιούχου που προ¬ 
στατεύονται από αυτόν, 

Β5. συνταξιούχου Ελληνικής Αστυνομίας ο οποίος συντα- 
ξιοδοτήθηκε πριν από την ενοποίηση των Σωμάτων Ασφα¬ 
λείας, 

Β6. συζύγου και τέκνων συνταξιούχου Ελληνικής Αστυνο¬ 
μίας, ο οποίος συνταξιοδοτήθηκε πριν από την ενοποίηση των 
Σωμάτων Ασφαλείας, και που προστατεύονται από αυτόν, 

Β7. συνταξιούχου εκ μεταβιβάσεως στρατιωτικού, της 
Ελληνικής Αστυνομίας και της Πυροσβεστικής Υπηρεσίας, 

Β8. συζύγου και τέκνων συνταξιούχου εκ μεταβιβάσεως 
στρατιωτικού, της Ελληνικής Αστυνομίας και της Πυροσβε¬ 
στικής Υπηρεσίας, που προστατεύονται από αυτόν, 

Β9. συνταξιούχου του ΟΛΠ, του ΟΣΚ, του ΤΕΟ και οποι- 
ωνδήποτε άλλων έχουν υπαχθεί στην ασφάλιση του Δημο¬ 
σίου μέχρι την έναρξη ισχύος του παρόντος με ειδική διά¬ 
ταξη και εφόσον δεν έχουν δικαίωμα από άλλο ταμείο ή ορ¬ 
γανισμό, 

ΒΙΟ. συζύγου και τέκνων συνταξιούχου, που προστατεύ¬ 
ονται από αυτόν, του ΟΛΠ, του ΟΣΚ, του ΤΕΟ και οποιων- 
δήποτε άλλων έχουν υπαχθεί στην ασφάλιση του Δημοσίου 
μέχριτην έναρξη ισχύος του παρόντος με ειδική διάταξη και 

Β11. κάθε άλλου προσώπου που με ειδική διάταξη, η 
οποία έχει εκδοθεί μέχρι την έναρξη ισχύος της παρούσης 
απόφασης, εδικαιούτο εξόδων κηδείας από τον Ο.Π.Α.Δ.. 

Άρθρο 2 

Ορισμοί 

Ως «δικαιούχοι» νοούνται όλοι οι ασφαλισμένοι, οι οποίοι 
κάτω από τις νόμιμες προϋποθέσεις δικαιούνται την περί¬ 
θαλψη, την οποία παρέχει ο Ο.Π.Α.Δ.. 

Ως «περίθαλψη» νοούνται όλες οι υπηρεσίες και πράξεις, 
τις οποίες πραγματοποιούν επαγγελματίες υγείας ή οργα¬ 
νισμοί φροντίδας υγείας και οι οποίες σκοπό έχουν τη θε¬ 
ραπεία, τη διάγνωση, την πρόληψη και την αποκατάσταση 
της υγείας. 

Ως «Πρωτοβάθμια Φροντίδα Υγείας» (Π.Φ.Υ.) νοούνται 
όλες οι ανωτέρω υπηρεσίες και πράξεις οι οποίες διενερ- 
γούνται εκτός των εσωτερικώντμημάτωντων νοσοκομείων, 
των ιδιωτικών κλινικών και των θεραπευτηρίων χρονιών πα¬ 
θήσεων. 

Ως «Δευτεροβάθμια Φροντίδα Υγείας» (Δ.Φ.Υ.) νοούνται 
όλες οι ανωτέρω υπηρεσίες και πράξεις οι οποίες διενερ- 
γούνται εντός των εσωτερικώντμημάτωντων νοσοκομείων, 
των ιδιωτικών κλινικών και των θεραπευτηρίων χρονιών πα¬ 
θήσεων συμπεριλαμβανομένων και αυτών που πραγματο¬ 
ποιούνται κατά τη διάρκεια ημερήσιας νοσηλείας. 

Ως «προμηθευτές» νοούνται φυσικά πρόσωπα (γιατροί, 
οδοντίατροι, φαρμακοποιοί, φυσικοθεραπευτές και άλλοι 
επαγγελματίες υγείας) ή νομικά πρόσωπα (νοσοκομεία, 
ιδιωτικές κλινικές, θεραπευτήρια χρονιών παθήσεων, ιδιω¬ 
τικά διαγνωστικά εργαστήρια, πολυϊατρεία, πολυοδοντια- 
τρεία και τμήματα εξωτερικών ιατρείων ιδιωτικών κλινικών), 
τα οποία παρέχουν υπηρεσίες φροντίδας υγείας κάτω από 
τις εκάστοτε νόμιμες προϋποθέσεις. 

Ως «ειδικές θεραπείες» νοούνται η ειδική αγωγή για παι¬ 
διά ασφαλισμένων σε ειδικά εκπαιδευτήρια και ιδρύματα 
περίθαλψης και για άτομα με βαρειά νοητική ή σωματική 
αναπηρία. 

Άρθρο 3 
Δικαιούχοι 

Δικαιούχοι της υπό τον Ο.Π.Α.Δ. παρεχόμενης περίθαλ¬ 
ψης είναι: 

1. Οι τακτικοί δημόσιοι πολιτικοί υπάλληλοι. 

2. Οι εξ ιδίας υπηρεσίας πολιτικοί και στρατιωτικοί συντα- 
ξιούχοιτου Δημοσίου. 

3. Τα τακτικά μέλη της Ακαδημίας Αθηνών. 

4. Το προσωπικό της Ελληνικής Αστυνομίας και του Πυ¬ 
ροσβεστικού Σώματος. 

5. Οι εκ μεταβιβάσεως συνταξιούχοι του Δημοσίου, εφό¬ 
σον δεν έχουν ίδιο δικαίωμα περίθαλψης από άλλο ασφαλι¬ 
στικό φορέα. 


6. Οι πολεμικοί συνταξιούχοι ανάπηροι και θύματα πολέ¬ 
μου για τους οποίους υπάρχουν σχετικές ρυθμίσεις στα άρ¬ 
θρα 1 και2του Ν.Δ/τος 1044/1971, καθώς καιταπροστα- 
τευόμενα μέλη των οικογενειών τους δικαιούνται από τον 
Ο.Π.Α.Δ. πλήρη υγειονομική περίθαλψη, πληντων προθέ¬ 
σεων, με τους ίδιους όρους που παρέχεται αυτή στους πο¬ 
λιτικούς και στρατιωτικούς συνταξιούχους του Δημοσίου 
και τα μέλη των οικογενειών τους. 

Την ανωτέρω περίθαλψη δικαιούνται από τον Ο.Π.Α.Δ. 
υπό τον όρο ότι δεν δικαιούνται περίθαλψη από άλλο ασφα¬ 
λιστικό φορέα, εξαιρουμένου του ΟΓΑ. 

Επίσης και οι ανάπηροι και τα θύματα πολέμου από τον άμα¬ 
χο πληθυσμό που διέπονται από τις διατάξεις του Ν. 812/1943 
και του Α.Ν. 1512/1950 καθώς και τα μέλη των οικογενειών 
τους δικαιούνται από τον Ο.Π.Α.Δ. πλήρη υγειονομική περί¬ 
θαλψη, πλην των προθέσεων, με τους ίδιους όρους που πα¬ 
ρέχεται αυτή στους πολιτικούς και στρατιωτικούς συνταξιού¬ 
χους του Δημοσίου και τα μέλη των οικογενειών τους. 

Την ανωτέρω περίθαλψη δικαιούνται από τον Ο.Π.Α.Δ. 
υπό τον όρο ότι δεν δικαιούνται περίθαλψη από άλλο ασφα¬ 
λιστικό φορέα, εξαιρουμένου του ΟΓΑ. 

7. Οι εν ενεργεία και σχολάζοντας αρχιερείς και ιεροκή¬ 
ρυκες της Ιερός Συνόδου της Εκκλησίας της Ελλάδος, κα¬ 
θώς και οι εν ενεργεία και σχολάζοντας αρχιερείς της Ορ¬ 
θοδόξου Εκκλησίας της Κρήτης και τα μέλη των οικογενει- 
ώντους (άρθρο 139 Ν. 2071/1992). 

8. Οι εν ενεργεία και σχολάζοντας αρχιερείς της Εκκλη¬ 
σίας της Δωδεκανήσου (άρθρο2 Ν. 1168/1991). 

9. Το εκπαιδευτικό, διοικητικό και λοιπό τακτικό προσωπι¬ 
κό του Εθνικού Μετσόβιου Πολυτεχνείου, της Ανωτάτης 
Σχολής Οικονομικών και Εμπορικών Επιστημών, της Ανω¬ 
τάτης Γεωπονικής Σχολής Αθηνών (ή όπως ονομάζονται σή¬ 
μερα), της Ανώτατης Σχολής Καλών Τεχνών και των Τεχνο¬ 
λογικών Εκπαιδευτικών Ιδρυμάτων και τα μέλη των οικογε- 
νειώντους (άρθρο 30 Ν. 1729/1987). 

10. Οι ελληνικής υπηκοότητας ή Έλληνες το γένος λογο¬ 
τέχνες και καλλιτέχνες που έχουν συμπληρώσει το εξηκο¬ 
στό πέμπτο (65°) έτος της ηλικίας τους, οι οποίοι έχουν 
προσφέρει σημαντικές ή εξαιρετικές υπηρεσίες στην ανά¬ 
πτυξη της Εθνικής Λογοτεχνίας ή των καλών τεχνών γενι¬ 
κώς, βεβαιούμενηςτης συνδρομής των προϋποθέσεων αυ¬ 
τών από την πενταμελή επιτροπή του αρ. 1 παρ. 2 του 
Ν.Δ/τος 214/1973 και στους οποίους με κοινή υπουργική 
απόφαση των Υπουργών Οικονομικών και Πολιτισμού πα- 
ρεσχέθη ισόβιος μηνιαία σύνταξη από το Δημόσιο Ταμείο 
καθώς και τα μέλη των οικογενειών τους. Επίσης οι λογοτέ¬ 
χνες και καλλιτέχνες που έχουν συμπληρώσει κατά την 
έναρξη ισχύος του Ν.Δ/τος 214/ 1973 το 50° έτος της ηλι¬ 
κίας τους, οι οποίοι κρίθηκε μετά από δική τους αίτηση από 
τις επιτροπές της παρ. 3 του αρ. 1 του Ν.Δ/τος 214/1973 
πως έχουν προσφέρει σημαντικές ή εξαιρετικές υπηρεσίες 
στην ανάπτυξη της Εθνικής Λογοτεχνίας ή των καλών τε¬ 
χνών και τα μέλη των οικογενειών τους. Οι ως άνω εφόσον 
δικαιούνται περίθαλψης και από το ΙΚΑ ή άλλο ασφαλιστικό 
οργανισμό ή ταμείο, δύνανται να επιλέξουν τον φορέα της 
ασφάλισής τους (αρ. 4 παρ. 1, του Ν.Δ/τος 214/1973 σε συν¬ 
δυασμό με αρ. 2 του Ν.Δ/τος 84/1969). 

11. Οι συνταξιοδοτούμενοι κατά την 1η.12.1970 από τον 
τέως ΣΕΚ (Σιδηρόδρομοι Ελληνικού Κράτους) κατά τις δια¬ 
τάξεις του Ν.Δ/τος 3395/1955 και από 1ης.1.1973 ασφαλι¬ 
σμένοι ή μη στο ταμείο αλληλοβοήθειας προσωπικού σιδη¬ 
ροδρόμων ελληνικού κράτους και στα μέλη της οικογένειας 
αυτών υπό τους όρους και προϋποθέσεις που παρέχεται η 
υγειονομική περίθαλψη στους συνταξιούχους του Δημοσί¬ 
ου (άρθρο 1 Ν.Δ. 1288/1972). 

12. Οι μέχρι την έναρξη ισχύος του Ν. 2688/1999 μόνιμοι 
υπάλληλοι του Οργανισμού Λιμένος Πειραιώς (Ο.Λ.Π.) και 
οι συνταξιούχοι του (άρ. 17 του Δ' κεφαλαίου του Ν. 2688/ 
1999). 

13. Οιτακτικοί υπάλληλοι της Αποστολικής Διακονίας της 
Εκκλησίας της Ελλάδος και τα μέλη των οικογενειών αυτών, 
καθώς και οι τακτικοί υπάλληλοι της Αποστολικής Διακο¬ 
νίας της Εκκλησίας της Ελλάδος που θα συνταξιοδοτηθούν 
και τα μέλη των οικογενειών αυτών (άρθρο 1 και 2 Ν. 
850/1978). 

14. Οιτακτικοί υπάλληλοι του Οργανισμού Εκδόσεως Δι¬ 
δακτικών Βιβλίων (Ο.Ε.Δ.Β.) και τα μέλη των οικογενειών 
τους καθώς και εκείνοι που θα συνταξιοδοτηθούν και τα μέ¬ 
λη των οικογενειών αυτών (άρθρο 1 και2του Ν. 850/1978). 

15. Οι μόνιμοι άνδρες του Σώματος της Αγροφυλακής 
που κατέχουν οργανικές θέσεις και οι συνταξιούχοι και τα 
μέλη των οικογενειών τους (άρθρο 11 Ν. 1041/1980). 

16. Το τακτικό προσωπικό που υπηρετούσε στον Οργανι¬ 
σμό Σχολικών Κτιρίων (ΟΣΚ) κατάτο χρόνο της μετατροπής 
του σε ανώνυμη εταιρεία (28.12.1998, Π.Δ. 41/1998) και τα 
μέλη των οικογενειών τους, καθώς και οι συνταξιούχοι και 
όσοι έκτων ανωτέρω θα συνταξιοδοτηθούν και τα μέλη των 
οικογενειών τους (αρ. 7του Ν. 2703/1999 και άρ. 72 του Ν. 
1566/1985). 

17. Το τακτικό προσωπικό που υπηρετούσε στον Οργανι¬ 
σμό Διαχειρίσεως Δημόσιου Υλικού (ΟΔΔΥ) κατάτο χρόνο 
της μετατροπής του σε ανώνυμη εταιρεία (28.12.1998, Π.Δ. 
413/1998) και τα μέλη των οικογενειώντους, καθώς και όσοι 
εξ αυτών θα συνταξιοδοτηθούν ή όσοι συνταξιοδοτήθηκαν 
απάτη δημοσίευση του Ν. 1813/1988 και τα μέλη των οικο¬ 
γενειών τους (αρ. 7του Ν. 2703/1999 καιάρ. 56παρ. 2εδ. 1 
&3του Ν. 1813/1988). 

18. Τα μέλη της οικογένειας του ασφαλισμένου στο Δη¬ 
μόσιο κατά τη διάρκεια της εκπαίδευσής τους στα Ινστιτού¬ 
τα Επαγγελματικής Κατάρτισης (άρθρο 12 Ν. 2009/1992). 

19. Οι αντιρρησίες συνείδησης που εκπληρώνουν εναλ¬ 
λακτική πολιτική κοινωνική υπηρεσία εφόσον διατίθενται σε 
φορέα του οποίου οι υπάλληλοι δικαιούνται περίθαλψης 
από τον Ο.Π.Α.Δ. (Δημόσιο) - (άρ. 21, Ν. 2510/1997). 

20. Οι βουλευτές και τα μη έχοντα την ιδιότητα του βου- 
λευτού μέλη του Υπουργικού Συμβουλίου και τα μέλη των 
οικογενειώντους (άρθρο 4 ψηφίσματος Ζ71975). 

21. Οι διατελέσαντες βουλευτές που δεν λαμβάνουν σύ¬ 
νταξη από το Δημόσιο γιατί δεν έχουν συμπληρώσει τον 
προβλεπόμενο χρόνο θητείας σαν βουλευτές και τα μέλη 
των οικογενειών τους υπό τους ίδιους όρους και προϋπο¬ 
θέσεις που παρέχεται η περίθαλψη στους συνταξιούχους 
βουλευτές και στα μέλη των οικογενειώντους. Οι παραπά¬ 
νω βουλευτές δικαιούνται υγειονομική περίθαλψη σε βά- 
ροςτου Ο.Π.Α.Δ. μόνο όταν συμπληρώσουντο όριο ηλικίας 
που απαιτείται για την συνταξιοδότηση των βουλευτών και 
εφόσον δεν δικαιούνται περίθαλψη από άλλο ασφαλιστικό 
φορέα πλην των ασφαλισμένων στον ΟΓΑ, οι οποίοι μπο¬ 
ρούν ναεπιλέξουν είτε την περίθαλψη από τον Ο.Π.Α.Δ., εί¬ 
τε αυτή του ΟΓΑ. Η επιλογή γίνεται με αίτηση του δικαιού¬ 
χου που μπορεί να μεταβάλλεται μόνο μετά από δύο (2) έτη 
(άρθρο 58 Ν. 1759/1988). 

22. Το τακτικό προσωπικό που υπηρετούσε στο Ταμείο 
Εθνικής Οδοποιίας (ΤΕΟ) κατά το χρόνο της μετατροπής 
του σε ανώνυμη εταιρεία και τα μέλη των οικογενειώντους, 
καθώς και οι συνταξιούχοι και όσοι έκτων ανωτέρω θα συ- 
νταξιοδοτηθούνκαιτα μέλη των οικογενειώντους (αρ. 7του 
Ν. 2703/1999 καιάρ. 10του Ν. 1877/1990). 

23. Οιτακτικοί υπάλληλοιτου Ταμείου Χρηματοδοτήσεως 
Δικαστικών Κτιρίων και τα μέλη των οικογενειών τους, κα¬ 


θώς και οι συνταξιούχοι του και τα μέλη των οικογενειών 
τους (άρθρο 8 Ν. 1877/1990). 

24. Το τακτικό προσωπικό των νομαρχιακών αυτοδιοική¬ 
σεων που διέπεται από τις διατάξεις του Υπαλληλικού Κώ¬ 
δικα καθώς και τα μέλη των οικογενειών τους (άρθρο 2 Ν. 
2512/1997). 

25. Οι εργαζόμενοι στα νοσοκομεία και ιδρύματα που έχουν 
υπαχθεί στις διατάξεις των Ν.Δ/των 2592/1953, Ν. 1397/1983 
και Ν. 1579/1985, εφόσον δεν δικαιούνται περίθαλψη από άλ¬ 
λο ασφαλιστικό φορέα (άρ. 3, παρ. 2, Ν. 1821/1989). 

26. Οι ιατροί του Εθνικού Συστήματος Υγείας (ΕΣΥ) (άρ¬ 
θρο 24, παρ. 2του Ν. 1397/1983). 

27. Οι μόνιμοι ή επί θητεία υπάλληλοι υπηρετούντες, διο¬ 
ριζόμενοι ή μετατασσόμενοι σε τακτικές θέσεις εκπαιδευτι¬ 
κού, βοηθητικού εργαστηριακού, διοικητικού και βοηθητι¬ 
κού προσωπικού της ΣΕΛΕΤΕ καιτων προτύπων σχολών αυ¬ 
τής (άρ. 30, Ν. 789/1970). 

28. Οι υπάλληλοι με σύμβαση εργασίας αορίστου χρόνου 
του Ν.Δ. 874/1971 (άρθρο 12 Ν. 2703/1999). 

29. Το μόνιμο προσωπικό των Κέντρων Παιδικής Μέρι¬ 
μνας και το μόνιμο βοηθητικό προσωπικό των Κρατικών 
Παιδικών Σταθμών και των Κρατικών Βρεφονηπιακών Σταθ- 
μώνπου υπάγεται στο συνταξιοδοτικό καθεστώςτου Δημο¬ 
σίου (άρθρο 12 Ν. 2703/1999). 

30. Το προσωπικό του Κέντρου Προγραμματισμού και Οι¬ 
κονομικών Ερευνών (Κ.Ε.Π.Ε.) και τα μέλη των οικογενειών 
τους (άρθρο 4 Ν. 223/1975). 

31. Το τακτικό προσωπικό του Εθνικού Αστεροσκοπείου 
Αθηνών και τα μέλη των οικογενειών τους (άρθρο 25 Ν. 
1733/1987). 

32. Το μόνιμο προσωπικό του Εθνικού Κέντρου Έρευνας 
Φυσικών Επιστημών ΔΗΜΟΚΡΙΤΟΣ και τα μέλη των οικογε¬ 
νειών τους (άρ. 25, παρ. 7 του Ν. 1733/1987 όπως συμπλη¬ 
ρώθηκε με το άρ. 4 του Ν. 1803/1988). 

33. Οιτακτικοί υπάλληλοιτης Σιβιτανιδείου Σχολής και τα 
μέλη τους (γνωμοδότηση ΝΣΚ 338/1977 σε συνδυασμό με 
αρ. 1 Β.Δ. 173/1969). 

34. Οι υπάλληλοι που κάνουν χρήση της προβλεπόμενης 
από το άρθρο 13 παρ. 5 του Ν. 2085/1992 άδειας άνευ απο¬ 
δοχών, εφόσον καταβάλλουν εξ’ ιδίων την αντίστοιχη κρά¬ 
τηση για το συνολικό χρόνο ή τμηματικά (εξάμηνο ή έτος) 
βάσει των τελευταίων προ της άδειας αποδοχών (σχετ. υπ’ 
αριθμ. πρωτ. Υ8α/10085/17.9.1993 εγγράφου του Υπουρ¬ 
γείου Υγείας, Πρόνοιας και Κοινωνικών Ασφαλίσεων). 

35. Οι σπουδαστές της Διπλωματικής Ακαδημίας με την 
καταβολή των σχετικών εισφορών (άρ. 8 παρ. 1 Ν. 2949/ 
2001 ). 

36. Οι αποχωρούντες από την υπηρεσία λόγω συμπλήρω¬ 
σης συντάξιμου χρόνου, χωρίς να συμπληρώσουντο απαι- 
τούμενο όριο ηλικίας για την καταβολή σύνταξης, η οποία 
αναστέλλεται μέχρι τη συμπλήρωση του ορίου αυτού και τα 
μέλη της οικογένειάςτους, εφ’ όσον καταβάλλουν τη μηνι¬ 
αία κράτηση για υγειονομική περίθαλψη, που κατέβαλαν 
τον τελευταίο μήνα πριν την αποχώρησή τους. (Α7α/2627 
υπουργική απόφαση του Υπουργού Υγείας, Πρόνοιας και 
Κοινωνικών Ασφαλίσεων, ΦΕΚ 230/1992 τ. Β'). 

37. Το τακτικό προσωπικό των Περιφερειακών Συστημά¬ 
των Υγείας (ΠεΣΥ) και των αποκεντρωμένων και ανεξάρτη¬ 
των υπηρεσιακών μονάδωντων ΠεΣΥ (Ν. 3075/2002, άρ. 2, 
παρ. 3, εδάφιο ζ). 

38. Οι σπουδαστές της Εθνικής Σχολής Δημόσιας Διοίκη¬ 
σης και τα μέλη των οικογενειών τους (άρθρο 20 Ν. 
1389/1983). 

39. Το προσωπικό του Ελληνοαμερικανικού Εκπαιδευτι¬ 
κού Ιδρύματος και του Αμερικάνικου Κολλεγίου Αγ. Παρα- 

σκευής - ΡΙΕΒΟΕ ΟΟΙΕΕΟΕ και τα μέλη των οικογενειών 
τους (Α.Ν. 486/1968, Β.Δ. 173/1969 καιυπ’αριθμ.πρωτ. Α7α/ 
1515/25.2.1988 έγγραφο Δ/νσης Υγ/κής Περίθαλψης 
Υπουργείου Υγείας, Πρόνοιας και Κοινωνικών Ασφαλίσεων - 
Τμήμα Α'). 

40. Οι νομάρχες και οι πρόεδροι των νομαρχιακών αυτο¬ 
διοικήσεων. Αν για κάποιο από τα παραπάνω πρόσωπα προ- 
βλέπεται από τις ισχύουσες διατάξεις υποχρεωτική ασφά¬ 
λιση σε περισσότερους του ενός φορείς υγειονομικής πε¬ 
ρίθαλψης (λόγω ιδιότητας και απασχόλησης), τα πρόσωπα 
αυτά ασφαλίζονται υποχρεωτικά μόνο σε ένα φορέα τον 
οποίο επιλέγουν με δήλωσή τους που υποβάλλεται στους 
οικείους φορείς και στη Δ/νση Οικονομικού της οικείας νο¬ 
μαρχιακής αυτοδιοίκησης μέσα σε προθεσμία τριών (3) μη¬ 
νών, για όσους μεν υπηρετούν από την έναρξη ισχύος του 
Ν. 2703/1999, για τους εφεξής δε εκλεγόμενους στις θέσεις 
αυτές από την ορκωμοσία τους (άρ. 9 Ν. 2703/1999). 

41. Το προσωπικό του ΕΛΤΑπου κατά τον χρόνο έναρξης 
ισχύος του 496/1970 συμπλήρωσε δεκαπέντε (15) έτη 
πραγματικής υπηρεσίας. Επίσης, όλοι οι ασφαλισμένοι στο 
Ταμείο Υγείας Ταχυδρομικού Προσωπικού, τόσο οι εν ενερ- 
γεία (οι προσφέροντες υπηρεσία) κατά την έναρξη ισχύος 
του Ν.Δ/τος 496/1970 με σχέση εργασίας δημοσίου δικαί¬ 
ου, αλλά και οι συνταξιούχοι καθώς και οι επιδοματούχοι 
του ειδικού λογαριασμού Πρόνοιας Φυματικού Προσωπι¬ 
κού ΤΤΤ από της καταργήσεως του Ταμείου Υγείας (άρ. 1, 
παρ. 1 και 2, Ν.Δ. 822/1971). 

42. Οι μέχρι την δημοσίευση του Ν. 3232/2004 υπηρετού- 
ντες τακτικοί υπάλληλοι του ΤΣΑ, οι συνταξιούχοι και τα μέ¬ 
λη των οικογενειών τους με τους ίδιους όρους και προϋπο¬ 
θέσεις που παρέχεται η υγειονομική περίθαλψη στους τα¬ 
κτικούς υπαλλήλους του Δημοσίου, τους συνταξιούχους 
και τα μέλη των οικογενειών τους (άρ. 19, παρ. 8, Ν. 3232/ 
2004). 

43. Οι τακτικοί υπάλληλοι του Ταμείου Πρόνοιας Δημο¬ 
σίων Υπαλλήλων (Τ.Π.Δ.Υ.) και τα μέλη των οικογενειών 
τους (άρ. 13του Ν. 2920/2001). 

44. Οι εργαζόμενοι στο Μετοχικό Ταμείο Στρατού (Μ.Τ.Σ.) 
και στο Νοσηλευτικό Ίδρυμα Μ.Τ.Σ. (Ν.Ι.Μ.Τ.Σ.) καθώς και 
οι συνταξιούχοι υπάλληλοι του Μ.Τ.Σ. και του Ν.Ι.Μ.Τ.Σ. οι 
οποίοι δεν δικαιούνται περίθαλψη από άλλο ασφαλιστικό 
φορέα (άρ. 7, παρ. 4του Ν. 3257/2004). 

45. Οι συνοριακοί φύλακες και ειδικοί φρουροί (άρ. 1, 
παρ. 7, περ. 9 σε συνδυασμό με άρ. 3, παρ. 2 του Ν. 3181/ 
2003). 

46. Οποιοσδήποτε άλλος έχει υπαχθεί στην ασφάλιση του 
Δημοσίου μέχρι την έναρξη ισχύος του παρόντος με ειδική 
διάταξη. 

Αρθρο 4 

Μέλη οικογένειας, Έμμεσα Ασφαλισμένοι, 
Συνταξιοδοτούμενα Τέκνα. 

Μέλη οικογένειας των άμεσα ασφαλισμένων, τα οποία δι¬ 
καιούνται φροντίδας υγείας σε βάρος του Ο.Π.Α.Δ. είναι: 

Α. Ο/Η σύζυγος, εφόσον δεν έχει δικαίωμα ασφάλισης σε 
άλλον ασφαλιστικό οργανισμό ή ταμείο. 

Β. Τα άγαμα φυσικά τέκνα άμεσα ασφαλισμένων, τέκνα 
που έχουν νομιμοποιηθεί, αναγνωρισθεί ή υιοθετηθεί και 
ανάδοχα τέκνα, των οποίων την επιμέλεια κατέχει με δικα¬ 
στική πράξη ο ανάδοχος ασφαλισμένος μέχρι τη συμπλή¬ 
ρωση του 18ου έτους της ηλικίας τους. Εάν τα κατά το 
προηγούμενο εδάφιο τέκνα είναι άνεργα το δικαίωμα πα- 
ρατείνεται αντίστοιχα, μέχρι τη συμπλήρωση του 24ου 
έτους της ηλικίας τους ή εάν είναι προπτυχιακοί, μεταπτυ¬ 
χιακοί ή διδακτορικοί φοιτητές σε αναγνωρισμένες ανώτε¬ 


ρες ή ανώτατες σχολές στην Ελλάδα ή στην αλλοδαπή, κα¬ 
θώς και σε αναγνωρισμένα Ινστιτούτα Επαγγελματικής Κα¬ 
τάρτισης (ΙΕΚ), έχουν δικαίωμα περίθαλψης για όλη τη 
διάρκεια των σπουδών τους και όχι πέραν από τη συμπλή¬ 
ρωση του 26ου έτους της ηλικίας τους, εφόσον δεν έχουν 
ίδιο δικαίωμα περίθαλψης από άλλο φορέα κοινωνικής 
ασφάλισης. 

Γ. Τα τέκνα άμεσα ασφαλισμένων τα οποία έχουν αναπη¬ 
ρία εξήντα επτά τοις εκατό (67%) και άνω διατηρούν το δι¬ 
καίωμα για λήψη παροχών από τον Ο.Π.Α.Δ. ως μέλη οικο¬ 
γένειας, έστω και εάν εργάζονται ή απασχολούνται ακόμη 
με σκοπό βιοποριστική εργασία ή την εργασιοθεραπεία ή 
απασχολησιοθεραπεία. Η κατά τα ανωτέρω ανικανότητα 
κρίνεται από τις αρμόδιες υγειονομικές επιτροπές. 

Δ. Οι φυσικοί ή θετοί γονείς, εφόσον το εκ πάσης πηγής 
οικογενειακό εισόδημα αυτών, πραγματικό, τεκμαρτό, 
απαλλασσόμενο ή φορολογούμενο με ειδικό τρόπο δεν 
υπερβαίνει την ετήσια συνολική κατώτερη σύνταξη γήρα¬ 
τος του ΟΓΑ και δεν έχουν δικαίωμα ασφάλισης σε άλλον 
ασφαλιστικό φορέα. Στην περίπτωση καιτωνδύο γονέωντο 
εισοδηματικό αυτό όριο διπλασιάζεται. 

Ε. Τα αδέλφια άμεσα ασφαλισμένων τα οποία έχουν ανα¬ 
πηρία εξήντα επτά τοις εκατό (67%) και άνω, εφ’ όσον δεν 
έχουν ίδιο δικαίωμα περίθαλψης σε άλλον ασφαλιστικό φο¬ 
ρέα και το εκ πάσης πηγής ετήσιο εισόδημα αυτών, πραγ¬ 
ματικό, τεκμαρτό, απαλλασσόμενο ή φορολογούμενο με ει¬ 
δικό τρόπο, δεν υπερβαίνει την ετήσια συνολική κατώτερη 
σύνταξη γήρατος του ΟΓΑ. Η κατά τα ανωτέρω ανικανότη¬ 
τα κρίνεται από τις αρμόδιες υγειονομικές επιτροπές. 

Στ. Οι άγαμες θυγατέρες και αδερφές των άμεσα ασφα¬ 
λισμένων και οι οποίες είναι άνω των σαράντα (40) ετών που 
κατείχαν βιβλιάριο περίθαλψης από το Δημόσιο μέχρι την 
10η.3.2004, όταν εφαρμόστηκε η υπ’ αριθμ. 2/190/0094/ 
28.1.2004 κοινή υπουργική απόφαση των Υπουργών Υγείας 
και Κοινωνικής Αλληλεγγύης και Οικονομίας και Οικονομι¬ 
κών, διατηρούν το δικαίωμα υγειονομικής περίθαλψης εις 
βάρος του Ο. Π. Α.Δ., εφόσον δεν έχουν ίδιο δικαίωμα υγειο¬ 
νομικής περίθαλψης από άλλο ασφαλιστικό φορέα. 

Ζ. Τα άτομα με Μεσογειακή, Δρεπανοκυτταρική και Μι- 
κρο-δρεπανοκυτταρική αναιμία δικαιούνται υγειονομικής 
περίθαλψης από τους γονείς τους στην περίπτωση περι- 
στασιακής απασχόλησης και όχι μόνιμης, μετά από γνωμά¬ 
τευση ιατρού αντίστοιχης ειδικότητας. 

Θ. Ο/Η διαζευγμένος/η σύζυγος άμεσα ασφαλισμένου 
μπορεί να διατηρήσει το ασφαλιστικό δικαίωμα στον 
Ο.Π.Α.Δ. όπου ήταν ασφαλισμένος η ο/η σύζυγος αυτού 
εφόσον: 

α. ο γάμος λύθηκε μετά τη συμπλήρωση του τεσσαρακο¬ 
στού (40ου) έτους της ηλικίας του, 

β. η έγγαμη συμβίωση να έχει διαρκέσει τουλάχιστον πέ¬ 
ντε (5) έτη, 

γ. δεν έχει δικαίωμα ασφάλισης άμεσα ή έμμεσα σε άλλον 
ασφαλιστικό φορέα, 

δ. υποβάλει την αίτηση διατήρησης του δικαιώματος 
εντός έτους από την ημερομηνία έκδοσης της τελεσίδικης 
απόφασης του διαζυγίου, και 

ε. καταβάλει ασφαλιστική εισφορά ίση με το 5% του συ¬ 
νόλου των μηνιαίων αποδοχών τακτικού δημόσιου υπαλλή¬ 
λου, με εισαγωγικό κλιμάκιο του κλάδου ΔΕ χωρίς οικογε¬ 
νειακή παροχή. 

Άρθρο 5 

Ποσοστά συμμετοχής 

Τα ποσοστά συμμετοχής ορίζονται σε 0%, 10%, 25% και 
40%. Ειδικότερα: 

1) Οι άμεσα ασφαλισμένοι και συνταξιοδοτούμενοι σύζυ¬ 
γοι συμμετέχουν στις δαπάνες φροντίδας υγείας ως εξής: 

α. Κατά το οριζόμενο κάθε φορά από τις ισχύουσες δια¬ 
τάξεις ποσοστό στη φαρμακευτική περίθαλψη. 

β. Καμία συμμετοχή επίσης δεν υφίσταται σε περίπτωση 
θεραπείας ή αποκατάστασης ατυχήματος κατά την εργα¬ 
σία ή νοσήματος που προέκυψε από την εργασία. Ο σχετι¬ 
κός χαρακτηρισμός του ατυχήματος ή του νοσήματος γίνε¬ 
ται από τις αρμόδιες υγειονομικές επιτροπές, 
γ. Κατά ποσοστό 40% στις οδοντοπροσθετικές εργασίες, 
δ. Καμία συμμετοχή δεν έχουν γενικά στις δαπάνες της 
περίθαλψης εξαιτίας της νόσου τους οι πάσχοντες από νε- 
οπλασματικές ασθένειες, οι αιμοκαθαρόμενοι, οι μεταμο- 
σχευθέντες ασθενείς, τα άτομα που πάσχουν από μεσογει¬ 
ακή, δρεπανοκυτταρική και μικρο-δρεπανοκυτταρική αναι¬ 
μία, καθώς και οι μεταγγιζόμενοι πάσχοντες από κάθε 
είδους χρόνια βαρειά αναιμία. 

2) Οι έμμεσα ασφαλισμένοι και τα συνταξιοδοτούμενα τέ¬ 
κνα συμμετέχουν: 

α. Κατά ποσοστό 25% στις ιατρικές πράξεις, παρακλινι- 
κές εξετάσεις και ειδικές θεραπείες, εκτός αυτών που 
πραγματοποιούνται στα Νοσοκομεία του ΕΣΥ, των Ενό¬ 
πλων Δυνάμεων, του Υπουργείου Παιδείας & Θρησκευμά¬ 
των, στο Ν.Ι.Μ.Τ.Σ. και στα κέντρα υγείας για τις οποίες 
απαλλάσσονται από οποιαδήποτε συμμετοχή. Επίσης δεν 
καταβάλλεται συμμετοχή για την ιατρική επίσκεψη. 

β. Κατά ποσοστό 25% στις δαπάνες περίθαλψης στις ιδιω¬ 
τικές κλινικές. Εξαιρούνται τα καρδιοχειρουργικά περιστα¬ 
τικά και η νοσηλεία στις ψυχιατρικές κλινικές, για τις οποίες 
ισχύει ποσοστό στις δαπάνες 10%. 

γ. Κατά το οριζόμενο κάθε φορά από τις ισχύουσες διατά¬ 
ξεις ποσοστό συμμετοχής στη φαρμακευτική περίθαλψη. 

δ. Κατά ποσοστό 40% στις δαπάνες οδοντοθεραπευτικών 
εργασιών. 

ε. Κατά ποσοστό 25% στις φυσικοθεραπείες, λογοθερα- 
πείες, εργοθεραπείες, ψυχοθεραπείες. Στην περίπτωση 
σπαστικού παιδιού δεν καταβάλλεται συμμετοχή. 

στ. Καμία συμμετοχή δεν καταβάλλουν γενικά στις δαπά¬ 
νες της περίθαλψης εξαιτίας της νόσου τους οι πάσχοντες 
από νεοπλασματικές ασθένειες, οι αιμοκαθαρόμενοι, οι με- 
ταμοσχευθέντες ασθενείς, τα άτομα που πάσχουν από με¬ 
σογειακή, δρεπανοκυτταρική και μικρό- δρεπανοκυτταρική 
αναιμία, καθώς και οι μεταγγιζόμενοι πάσχοντες από κάθε 
είδους χρόνια βαρειά αναιμία. 

ζ. Καμία συμμετοχή δεν έχουν στη Δευτεροβάθμια Φρο¬ 
ντίδα Υγείας εφόσον νοσηλεύονται για την ασθένειά τους οι 
πάσχοντες από αιμορροφιλία, επιληψία, σκλήρυνση κατά 
πλάκας, παραπληγία, τετραπληγία, υποφυσιογενή νανι¬ 
σμό, ψυχώσεις, αυτισμό, καθώς επίσης οι ασθενείς που 
τους χορηγούνται κυτταροστατικά, ανοσοκαταλστατικά, 
ινσουλίνη στον ινσουλινοεξαρτώμενο διαβήτη και οι ασθε¬ 
νείς οι οποίοι νοσηλεύονται για μεταμόσχευση. 

η. Καμία συμμετοχή δεν καταβάλλουν γενικά στις δαπά¬ 
νες περίθαλψης τα παιδιά έως δεκατεσσάρων (14) ετών συ¬ 
μπληρωμένων που πάσχουν από σοβαρή συγγενή ή επίκτη¬ 
τη καρδιοπάθεια και παρουσιάζουν ποσοστό αναπηρίας 
εξήντα επτά τοις εκατό (67%) και άνω. 

θ. Τα ίδια ποσοστά συμμετοχής ισχύουν σε περίπτωση πε¬ 
ρίθαλψης σε μη συμβεβλημένους με τον οργανισμό προμη¬ 
θευτές. 

Άρθρο 6 

Α. Πρωτοβάθμια Φροντίδα Υγείας 
Η Πρωτοβάθμια Φροντίδα Υγείας ακολουθείτο υπόδειγ¬ 
μα της ελεύθερης επιλογής προμηθευτή, ο οποίος είναι 


συμβεβλημένος μετονΟ.Π.Α.Δ.. Οι ασφαλισμένοι μπορούν 
να καταφεύγουν και σε μη συμβεβλημένους προμηθευτές. 

Οι προμηθευτές είναι υποχρεωμένοι να ελέγχουν τηνταυ- 
τοπροσωπίατου ασθενή που εξετάζουν ή θεραπεύουν. 

Οι συμβεβλημένοι προμηθευτές, με τους οποίους ο 
Ο.Π.Α.Δ. συνάπτει σύμβαση ορισμένου χρόνου, υποχρεού- 
νται να συντάσσουν τους λογαριασμούς τους σύμφωνα με 
τις οδηγίες, που δίνονται κάθε φορά από τον οργανισμό. Οι 
λογαριασμοί με συνημμένες τις εντολές υποβάλλονται σε 
ξεχωριστές μηνιαίες καταστάσεις. 

Ο συμβεβλημένος προμηθευτής είναι υποχρεωμένος να 
συμμορφώνεται με τους όρους της σύμβασης τις εκάστοτε 
ισχύουσες διατάξεις, καθώς και τις σχετικές αποφάσεις, 
εγκυκλίους και οδηγίες του Ο.Π.Α.Δ. Στην περίπτωση μη 
συμβεβλημένου προμηθευτή ο άμεσα ασφαλισμένος είναι 
υπεύθυνος για την συμμόρφωση αυτή του προμηθευτή. 

Ο Ο.Π.Α.Δ. διατηρείτο δικαίωμα να διενεργεί μετά αρμό¬ 
δια ελεγκτικά του όργανα έλεγχο στους συμβεβλημένους 
προμηθευτές, για τηντήρηση των διατάξεωντου παρόντος, 
των ισχυουσών διατάξεων περί υγειονομικής περίθαλψης 
και των όρων της σύμβασης που υπογράφει μ’ αυτούς. 

Οι αμοιβές των υπηρεσιών Π.Φ.Υ. στην περίπτωση μη 
συμβεβλημένου προμηθευτή καταβάλλονται από τον ίδιο 
τον ασφαλισμένο και αποδίδονται τα προβλεπόμενα από τις 
ισχύουσες διατάξεις ποσά στον άμεσα ασφαλισμένο μετά 
την υποβολή των απαραίτητων δικαιολογητικών. 

Συνταγογράφηση, παραπομπή για εξετάσεις και οποιαδή¬ 
ποτε παροχή περίθαλψης κατευθυνόμενη απαγορεύεται και 
επισύρει την επιβολή των προβλεπόμενων κυρώσεων από 
τον Ο.Π. Α.Δ. και στον παραπέμποντα και στον εκτελούντα. 

Α.1 Ιατρική περίθαλψη 

Α. 1.1. Η ιατρική περίθαλψη περιλαμβάνει την εξέταση στο 
ιατρείο ή στο σπίτι του ασθενούς, εφόσον αυτό είναι ανα¬ 
γκαίο. Επίσης, περιλαμβάνει τις ιατρικές πράξεις που είναι 
αναγκαίες για τη διάγνωση και την θεραπεία του ασθενούς. 
Ο ασφαλισμένος έχει δικαίωμα δύο επισκέψεωντο μήνα για 
κάθε ειδικότητα ανάλογα με την πάθησή του, εκτόςτης παι¬ 
διατρικής, για την οποία το δικαίωμα είναι τέσσερις (4) επι¬ 
σκέψεις τον μήνα. Για επισκέψεις πέραν του ανωτέρω αριθ¬ 
μού ανά μήνα σε ιατρό ίδιας ειδικότητας, η αναγνώριση της 
δαπάνης είτε αυτές γίνονται από τον ίδιο το θεράποντα ια¬ 
τρό, είτε γίνονται από άλλο ιατρό της ίδιας ειδικότητας, 
απαιτείται έγκριση από τον αρμόδιο ελεγκτή ιατρό. Επισκέ¬ 
ψεις ατομικής ή ομαδικής ψυχοθεραπείας χορηγούνται 
στους ενήλικες μέχρι τέσσερις (4) εν συνόλω το μήνα, ενώ 
για τους ανήλικους οκτώ (8) εν συνόλω το μήνα μετά από 
έγκριση του ελεγκτή ιατρού. 

Α. 1.2. Η περίθαλψη παρέχεται από ιατρούς όλωντων ανα¬ 
γνωρισμένων στην Ελλάδα ειδικοτήτων, πολυϊατρεία, τμή¬ 
ματα εξωτερικών ιατρείων ιδιωτικών κλινικών και γενικότε¬ 
ρα μονάδες Πρωτοβάθμιας Φροντίδας Υγείας (ΠΦΥ) του 
Π.Δ. 84/2001, οι οποίες έχουν την αντίστοιχη άδεια λει¬ 
τουργίας. Η περίθαλψη παρέχεται επίσης και στα εξωτερι¬ 
κά ιατρείατων νοσοκομείων, των ιδιωτικών νοσοκομείων μη 
κερδοσκοπικού χαρακτήρα, των κέντρων υγείας και των πε¬ 
ριφερειακών ιατρείων. 

Α.1.3. Χορηγούνται δαπάνες εξωσωματικής γονιμοποίη¬ 
σης μόνο στις άμεσα ασφαλισμένες και τις συζύγους των 
άμεσα ασφαλισμένων του Ο.Π.Α.Δ. ηλικίας μέχρι πενήντα 
(50) ετών και μέχρι τρεις (3) προσπάθειες ετησίως, αφού 
συμπληρωθεί τρίμηνο (3 μήνες) από την τελευταία προ¬ 
σπάθεια. 

Α.2. Παρακλινικές εξετάσεις 

Α.2.1. Οι παρακλινικές εξετάσεις εκτελούνται με επιλογή 
του ασφαλισμένου από εργαστηριακούς ιατρούς, όλωντων 

αναγνωρισμένων στην Ελλάδα αντίστοιχων ειδικοτήτων, 
διαγνωστικά εργαστήρια, πολυϊατρεία και γενικότερα φο¬ 
ρείς Πρωτοβάθμιας Φροντίδας Υγείας (ΠΦΥ) του Π.Δ. 
84/2001, που έχουν την αντίστοιχη άδεια λειτουργίας, στα 
εξωτερικά εργαστήρια των ιδιωτικών νοσοκομείων μη κερ¬ 
δοσκοπικού χαρακτήρα, σύμφωνα με τις ισχύουσες διατά¬ 
ξεις, ύστερα από έγκριση του αρμόδιου ελεγκτή ιατρού. Η 
περίθαλψη αυτή παρέχεται επίσης και στα εξωτερικά ια¬ 
τρεία των Κρατικών ή Πανεπιστημιακών Νοσοκομείων, των 
κέντρων υγείας και των περιφερειακών ιατρείων, χωρίς 
έγκριση ελεγκτή ιατρού. 

Α.3. Πρόληψη και προαγωγή της υγείας 

Οι πράξεις προληπτικής ιατρικής και οδοντιατρικής γίνο¬ 
νται με την έγκριση από τον ελεγκτή ιατρό ή οδοντίατρο και 
υπότιςπροϋποθέσειςτωνδιατάξεωντης κοινής υπουργικής 
απόφασης Φ7/οικ 1624/4.11.1999 (ΦΕΚ 2053/Β724.11.1999). 
Αυτές αφορούν: 

(α) Προσυμπτωματικό έλεγχο για τα καρδιαγγειακά νο¬ 
σήματα για τις ομάδες υψηλού κινδύνου, μια φορά το χρό¬ 
νο (έλεγχος υπέρτασης, χοληστερόλης και του σακχάρου 
του αίματος). 

(β) Προσυμπτωματικό έλεγχο για τον καρκίνο, του οποίου 
η έκβαση σχετίζεται με την πρώιμη διάγνωση για τις ομάδες 
υψηλού κινδύνου, (προσυμπτωματικός έλεγχος καρκίνου 
του μαστού, και τραχήλου της μήτρας στις γυναίκες, του 
προστάτη στους άνδρες και του παχέος εντέρου και στα 
δύο φύλα), μια (1) φορά το χρόνο. 

(γ) Εμβολιασμούς σε παιδιά και ενήλικες, σύμφωνα με το 
Εθνικό Πρόγραμμα Εμβολιασμών. 

(δ) Προγεννητικό έλεγχο σε γυναίκες και άνδρες, με σκο¬ 
πό την γέννηση υγιών παιδιών. 

(ε) Προληπτική Οδοντιατρική, δηλαδή προληπτικές εμ¬ 
φράξεις στους πρώτους μόνιμους γομφίους, φθορίωση και 
αγωγή υγείας σε παιδιά. 

Για την προληπτική ιατρική και οδοντιατρική δεν υπάρχει 
καμία συμμετοχή και όταν οι πράξεις αφορούν προληπτικά 
προγράμματα του Ο.Π.Α.Δ. δεν απαιτούν έγκριση του ελε¬ 
γκτή ιατρού και οδοντιάτρου. 

Α.4. Φυσικοθεραπεία - Εργοθεραπεία - Λογοθεραπεία - 
Ψυχοθεραπεία 

Α.4.1. Οι φυσικοθεραπείες διενεργούνται στα συμβεβλη¬ 
μένα εργαστήρια φυσικοθεραπείας, φυσικοθεραπευτήρια 
και εργαστήρια φυσικής ιατρικής και αποκατάστασης, στα 
αντίστοιχα εργαστήρια κλινικών και θεραπευτηρίων, καθώς 
και στα Κρατικά Νοσοκομεία και στα κέντρα αποκατάστασης 
που λειτουργούν ως Ν.Π,Δ.Δ. και Ν.Π.I.Δ., ύστερα από έγκρι¬ 
ση του αρμόδιου ελεγκτή ιατρού του Οργανισμού, στην πε¬ 
ρίπτωση που δεν προβλέπεται παραπομπή σε Α/θμια Υγειο¬ 
νομική Επιτροπή. Είναι υποχρεωτική η αναγραφή της παρε¬ 
χόμενης φυσικοθεραπείας σε εντολή βιβλιαρίου, αλλιώς δεν 
θα εγκρίνεται και δεν θα αποδίδεται η σχετική δαπάνη. 

Χορηγούνται φυσικοθεραπείες για δύο (2) μέρη του σώμα¬ 
τος (ένα μέρος: δύο άνω άκρα, δύο κάτω άκρα, σπονδυλική 
στήλη, θώρακας, κοιλιά). Στις περιπτώσεις ασθενών με κοι¬ 
νές και χρόνιες παθήσεις χωρίς ειδικά προβλήματα, θα χο¬ 
ρηγούνται μέχρι τριάντα (30) φυσιοθεραπευτικές πράξεις 
συνολικά για κάθε μέρος, που θα εκτελούνται σε δέκα (10) 
συνεδρίες ανεξαρτήτως πάθησης και όχι συχνότερα του τε- 
τραμήνου (4 μήνες). 

Σε εξαιρετικές περιπτώσεις, μετά από αιτιολογημένη 
γνωμάτευση του θεράποντα ιατρού, στην οποία θα αναφέ- 
ρεται η πάθηση και η αδυναμία μετακίνησης του ασθενή, 
ύστερα από έγκριση του αρμόδιου ελεγκτή ιατρού του Ορ¬ 
γανισμού, δύναται να πραγματοποιούνται οι φυσικοθερα¬ 
πείες στην οικία του ασθενή. 


Σε περιπτώσεις ασθενών: 

α. Με αγγειακά εγκεφαλικά επεισόδια δύναται να χορη¬ 
γούνται φυσικοθεραπείες της ανωτέρω περίπτωσης, κα¬ 
θώς και οκτώ (8) λογοθεραπείες ανά μήνα και μέχρι έξι (6) 
μήνες μετά από γνωμάτευση ειδικευμένου ιατρού αντίστοι¬ 
χης κλινικής νοσηλευτηρίου. Για συνέχιση της θεραπείας 
και μέχρι άλλο ένα εξάμηνο (6 μήνες) απαιτείται απαραιτή- 
τως ιατρική γνωμάτευση ειδικευμένου ιατρού αντίστοιχης 
κλινικής Κρατικού ή Πανεπιστημιακού Νοσοκομείου, η 
οποία θα επισυνάπτεται στο παραπεμπτικό. 

β. Με σοβαρά κινητικά προβλήματα, όπως παραπληγίες, 
τετραπληγίες κ.λπ., εφ’ όσον το συνιστά ειδικευμένος ια¬ 
τρός νοσηλευτικού ιδρύματος ανάλογης ειδικότητας, και 
μετά από έγκριση της Α/βάθμιας Υγειονομικής Επιτροπής, 
μπορεί να χορηγούνται μέχρι εξήντα (60) πράξεις συνολικά 
το μήνα για κάθε μέρος και για ένα (1) χρόνο και εφ’ όσον δια¬ 
πιστώνεται βελτίωση του ασθενούς μπορεί να επαναλη- 
φθούνγιαένα (1) ακόμη χρόνο. Μετά την πάροδο του πρώ¬ 
του έτους το παραπεμπτικό του ειδικευμένου ιατρού αντί¬ 
στοιχης ειδικότητας του νοσηλευτικού ιδρύματος, να 
αιτιολογεί πλήρως την ανάγκη της συνέχισης της φυσικοθε¬ 
ραπείας, περιγράφοντας τα μέχρι τότε αποτελέσματα της 
θεραπείας και το προσδόκιμο αποκατάστασης. Μετά την 
πάροδο της διετίας (2-ετίας) θα χορηγείται συντηρητική 
αγωγή όπως και στις κοινές και χρόνιες παθήσεις. 

β.2. Για την σκλήρυνση κατά πλάκας ισχύουν τα αναφε- 
ρόμενατης παραγράφου β με μόνη τροποποίηση ότι μετά 
την πάροδο της διετίας (2-ετίας) από την έναρξη της θερα¬ 
πείας θα χορηγούνται τριάντα (30) συνολικά πράξεις το μή¬ 
να μετά από γνωμάτευση Α/θμιας Υγειονομικής Επιτροπής 
ισχύος ενός (1) έτους. 

β.3. Με σοβαρά ορθοπεδικά προβλήματα αναστρέψιμα 
(σοβαρά κατάγματα ή δυσκαμψίες) χορηγούνται μετά από 
γνωμάτευση ειδικευμένου ιατρού αντίστοιχης ειδικότητας 
Κρατικού ή Πανεπιστημιακού Νοσοκομείου σαράντα (40) 
πράξεις φυσικοθεραπείας για κάθε μέρος συνολικά και μέ¬ 
χρι ένα εξάμηνο (6 μήνες). Μετά την πάροδο του εξαμήνου 
(6 μήνες), θα χορηγείται συντηρητική αγωγή όπως στις κοι¬ 
νές χρόνιες παθήσεις. 

γ. Παιδιών μέχρι την συμπλήρωση του δεκάτου ογδόου 
(18ου) έτους της ηλικίας τους με γνωμάτευση ειδικευμένου 
ιατρού Κρατικού ή Πανεπιστημιακού Νοσοκομείου αντί¬ 
στοιχης ειδικότητας, ισχύος ενός (1) έτους, η οποία μπορεί 
να επαναλαμβάνεται κάθε μήνα από θεράποντες ιατρούς 
αντίστοιχης ειδικότητας και μετά από έγκριση ελεγκτού ια¬ 
τρού, χορηγούνται ως κατωτέρω: 

γ.1. Σε αμιγή περιστατικά κινητικών προβλημάτων μέχρι 
ογδόντα (80) φυσιοθεραπευτικές πράξεις συνολικά το μή¬ 
να για κάθε μέρος, δηλαδή μέχρι είκοσι (20) πράξεις ανά εί¬ 
δος. 

γ.2. Σε νοητικά προβλήματα και αυτισμό, μέχρι εκατόν 
είκοσι (120) πράξεις θεραπείας (μαζί με τη λογοθεραπεία 
- εργοθεραπεία - φυσικοθεραπεία) συνολικά το μήνα, δη¬ 
λαδή μέχρι είκοσι (20) πράξεις ανά είδος, εκτός της ψυχο¬ 
θεραπείας που προβλέπονται οκτώ (8) το μήνα και της 
συμβουλευτικής γονέων που προβλέπονται τέσσερις (4) 
το μήνα. 

γ.3. Σε μικτά περιστατικά κινητικών και νοητικών ή ψυχο- 
νοητικών προβλημάτων, μέχρι εκατόν εξήντα (160) θερα¬ 
πευτικές πράξεις ειδικής αγωγής και φυσικοθεραπείας συ¬ 
νολικά για όλα τα μέλη του σώματος (μαζί με τη λογοθερα- 
πεία - εργοθεραπεία - φυσικοθεραπεία) το μήνα, δηλαδή 
μέχρι είκοσι (20) πράξεις ανά είδος, εκτός της ψυχοθερα¬ 
πείας που προβλέπονται οκτώ (8) το μήνα και της συμβου¬ 
λευτικής γονέων που προβλέπονται τέσσερις (4) το μήνα. 

γ.4. Σε αμιγή περιοτατικά κωφαλαλίας μεγάλου βαθμού 
(νευροαισθητήριος βαρηκοΐα άνω του 80%) μέχρι είκοσι 
(20) πράξεις λογοθεραπείας το μήνα. 

δ. Πρόσωπα της ανωτέρω περίπτωσης γ. (γ. 1γ.2., γ.3., 
γ.4.) δύνανται να συνεχίσουν τις θεραπευτικές πράξεις με¬ 
τά το δέκατο όγδοο (18°) έτος της ηλικίας τους, μετά από 
γνωμάτευση ειδικευμένου ιατρού Κρατικού ή Πανεπιστη¬ 
μιακού Νοσοκομείου αντίστοιχης ειδικότητας και κατόπιν 
εγκρίσεωςτης Α/θμιου Υγειονομικής Επιτροπής. Το σύνο¬ 
λο των θεραπευτικών πράξεων δε μπορεί να υπερβαίνει το 
ήμισυ αυτών που αναφέρονται στις ειδικές περιπτώσεις για 
τα πρόσωπα του εδαφίου γ. (γ.1., γ.2., γ.3., γ.4.). 

Α.4.2. Σε παιδιά με μαθησιακές δυσκολίες χορηγούνται 
μέχρι είκοσι (20) λογοθεραπείες τον μήνα, μέχρι την ηλικία 
των δεκαοκτώ (18) ετών, με γνωμάτευση ιατρού Κρατικούή 
Πανεπιστημιακού Νοσοκομείου ειδικότητας νευρολόγου, 
ψυχιάτρου, παιδοψυχιάτρου ή αναπτυξιολόγου, μετά από 
έγκριση υγειονομικής επιτροπής. 

Α.5. Φαρμακευτική περίθαλψη 

Α.5.1. Ο Ο.Π.Α.Δ. παρέχει στους ασφαλισμένους του τα 
ενδεδειγμένα γιατηνπρόληψη, θεραπεία, διάγνωση απάτη 
νοσηρή κατάστασή τους φάρμακα και ουσίες που περιλαμ¬ 
βάνονται στον ενιαίο κατάλογο των συνταγογραφημένων 
ιδιοσκευασμάτων και εκτός ενιαίου καταλόγου, εφόσον κρί- 
νονται αναντικατάστατα, καθώς και τα εμβόλια, σύμφωνα 
με τις ισχύουσες διατάξεις. 

Α.5.2. Τα φαρμακευτικά ιδιοσκευάσματα παρέχονται μό¬ 
νον εφόσον κυκλοφορούν νόμιμα. Κατ’ εξαίρεση δύναται να 
αναγνωρίζεται και να καταβάλλεται η αξία ιδιοσκευασμά¬ 
των που δεν κυκλοφορούν στην Ελλάδα, σύμφωνα με την 
εκάστοτε ισχύουσα νομοθεσία. 

Α.5.3 Τα φάρμακα και οι ουσίες της περ. Α.5.1. χορηγού¬ 
νται από φαρμακεία και μόνο βάσει συνταγών του ενιαίου 
τύπου συνταγολογίου των ασφαλισμένων του Ο.Π.Α.Δ. που 
εκδίδονται από τον αρμόδιο θεράποντα ιατρό ή οδοντίατρο 
και έχουν θεωρηθεί από τον αρμόδιο ελεγκτή ιατρό ή οδο¬ 
ντίατρο, όπου τούτο προβλέπεται από τις ισχύουσες σχετι¬ 
κές διατάξεις. 

Α.5.4. Η εκτέλεση της συνταγής από τα συμβεβλημένα 
φαρμακεία και η παραλαβή του φαρμάκου από το δικαιού¬ 
χο ή από απεσταλμένο αυτού βεβαιώνεται με την υπογρα¬ 
φή επί της συνταγής του φαρμακοποιού που την εκτέλεσε 
ή του υπεύθυνου του φαρμακείου που θέτει τη σφραγίδα 
του φαρμακείου και την ημερομηνία εκτέλεσης της συντα¬ 
γής και με υπογραφή επί της συνταγής αυτού που παρέλα¬ 
βε το φάρμακο. 

Α.5.5. Ο συμβεβλημένος φαρμακοποιός είναι υποχρεω¬ 
μένος να συμμορφώνεται με τους όρους της σύμβασης, τις 
εκάστοτε σχετικές αποφάσεις, εγκυκλίους και οδηγίες του 
Οργανισμού και οφείλει να εκτελεί κάθε κανονική αρμοδίως 
συνταχθείσα και εμπρόθεσμα προσαχθείσα συνταγή, σύμ¬ 
φωνα προς τον παρόντα κανονισμό και τις γενικές διατάξεις 
περί φαρμακευτικής περίθαλψης, όπως ισχύουν κάθε φο¬ 
ρά. 

Α.5.6. Σε εξαιρετικά επείγουσες περιπτώσεις, δύναται να 
καταβάλλεται από τον Οργανισμό η δαπάνη για τα φάρμα¬ 
κα που χορηγήθηκαν χωρίς έγκριση του αρμόδιου ελεγκτή 
ιατρού, εφόσον πιστοποιήσει τούτο ο θεράπων ιατρός επί 
της εντολής. 

Α.5.7. Φάρμακα από το εξωτερικό χορηγούνται με τις 
προϋποθέσεις που ισχύουν. 

Α.5.8. Ειδικά φάρμακα, διαγνωστικές ουσίες, εφόσον δεν 
υπάρχει ένδειξη θεραπείας για συγκεκριμένη ασθένεια, θα 
χορηγούνται μετά από έγκριση επιτροπής τριών (3) ελε¬ 
γκτών ιατρών. 


Α.6. Οδοντιατρική περίθαλψη 

Α.6.1. Η οδοντιατρική περίθαλψη συνίσταται στην παροχή 
των κατάλληλων οδοντιατρικών φροντίδων για την πρόλη¬ 
ψη, τη διάγνωση και τη θεραπεία των νόσων των οδόντων και 
του στόματος καθώς και την αποκατάσταση των οδόντων. 

Α.6.2. Η οδοντιατρική περίθαλψη παρέχεται από οδοντιά¬ 
τρους και τα πολυοδοντιατρεία της ελεύθερης επιλογής 
του ασφαλισμένου. 

Α.6.3. Ορθοδοντική δεν χορηγείται σε κανένα ασφαλι¬ 
σμένο. Οδοντοπροσθετική δεν χορηγείται σε έμμεσα 
ασφαλισμένους. 

Α.6.4. Γιατην αναγνώριση δαπανών οδοντιατρικών εργα¬ 
σιών απαιτείται: 

α. Αναγραφή των απαιτούμενων εργασιών και των αντί¬ 
στοιχων τιμών στο συνταγολόγιο του ασφαλισμένου. 

β. Έγκριση από τα αρμόδια ελεγκτικά όργανα πριν από 
την έναρξη των εργασιών, εφόσον το σχετικό ποσό υπερ¬ 
βαίνει το όριο το οποίο τίθεται κάθε φορά από το ΔΣ του 
Ο.Π.Α.Δ. 

γ. Υπογραφή και σφραγίδα του θεράποντα οδοντιάτρου 
για την πραγματοποίηση των εργασιών. 

δ Έγκριση από τα αρμόδια ελεγκτικά όργανα των πραγ- 
ματοποιηθεισών εργασιών. 

Α.6.5. Δαπάνη οδοντιατρικής επίσκεψης δεν αναγνωρίζε¬ 
ται παρά μόνο σε έκτακτες και επείγουσες περιπτώσεις για 
την αντιμετώπιση οξέων περιστατικών, για τα οποία δεν έχει 
πραγματοποιηθεί άλλη οδοντιατρική πράξη, μετά από την 
τελική έγκριση του ελεγκτή οδοντίατρου. 

Α.7. Ειδική Αγωγή 

Ο Οργανισμός καλύπτει δαπάνες ειδικής αγωγής για παι¬ 
διά ασφαλισμένων σε ειδικά εκπαιδευτήρια και ιδρύματα 
περίθαλψης, για άτομα με αυτισμό, με βαρειά νοητική ή σω¬ 
ματική αναπηρία, σύμφωνα με το εκάστοτε ισχύον τιμολό¬ 
γιο (τροφεία, νοσήλια). Η δαπάνη αυτή καταβάλλεται ύστε¬ 
ρα από σχετική γνωμάτευση ειδικού ιατρού, έγκριση του 
αρμόδιου ελεγκτή ιατρού του Οργανισμού και έκδοση σχε¬ 
τικής απόφασης εισαγωγής. 

Η δαπάνη αυτή περιλαμβάνει το σύνολο των θεραπειών. 

Α.8. Λοιπή περίθαλψη 

Α.8.1. Ο Ο.Π.Α.Δ. παρέχει στους άμεσα ή έμμεσα ασφαλι¬ 
σμένους του τα ενδεδειγμένα προς αποκατάσταση της 
υγείας τους ή προς ανακούφιση από τη νοσηρή τους κατά¬ 
σταση θεραπευτικά, διαγνωστικά, ορθοπεδικά μέσα και 
προθέσεις, βάσει κρατικού τιμολογίου. Τα είδη, για τα 
οποία δεν υπάρχει κρατικό τιμολόγιο, κοστολογούνται με 
απόφαση των Υπουργών Οικονομίας και Οικονομικών και 
Υγείας και Κοινωνικής Αλληλεγγύης ύστερα από εισήγηση 
του Δ.Σ. του Ο.Π.Α.Δ. Με όμοια απόφαση χαρακτηρίζονται 
σε συνήθη και μη συνήθη. 

Α.8.2. Τα θεραπευτικά μέσα και οι προθέσεις κατά τη 
διάρκεια της νοσηλείας του ασφαλισμένου χρεώνονται στο 
λογαριασμό νοσηλείας του που υποβάλλεται από το νοσο¬ 
κομείο ή την κλινική. 

Α.8.3. Η χορήγηση θεραπευτικών, διαγνωστικών, ορθο¬ 
πεδικών μέσων και προθέσεων εκτός νοσηλείας, γίνεται με 
τους εξής όρους και προϋποθέσεις: 

α. Τα συνήθη, ύστερα από γνωμάτευση του ειδικού με την 
πάθηση θεράποντα ιατρού και έγκριση του αρμόδιου ελε¬ 
γκτικού οργάνου του Ο.Π.Α.Δ. 

β. Τα μη συνήθη ύστερα από αιτιολογημένη γνωμάτευση 
ειδικευμένου ιατρού αντίστοιχου με την πάθηση Τμήματος 
Κρατικού ή Πανεπιστημιακού Νοσοκομείου και έγκριση του 
αρμόδιου ελεγκτικού οργάνου του Ο.Π.Α.Δ. 

γ. Ακουστικά βαρηκοΐας για βαρήκοα παιδιά ασφαλισμέ¬ 
να στον Ο.Π.Α.Δ. με ποσοστό κώφωσης πάνω από 80% και 

ανά διετία (2 έτη) και για άμεσα ασφαλισμένους και συντα- 
ξιοδοτούμενες χήρες ανά πενταετία (5 έτη), με βαρείας 
μορφής νευροαισθητήριου βαρηκοΐας, μετά από εμπερι¬ 
στατωμένη γνωμάτευση ιατρού Κρατικού ή Πανεπιστημια¬ 
κού Νοσοκομείου ειδικότητας ΩΡΑ και έγκριση ελεγκτή ια¬ 
τρού. Στους ενήλικες χορηγείται ένα (1) ακουστικό, ενώ στα 
παιδιά δύναται να χορηγηθούν δύο (2). Η δαπάνη δενδύνα- 
ται να υπερβαίνει τα τριακόσια ευρώ (300 €) για το ακου¬ 
στικό των ενηλίκων, και τα τετρακόσια ευρώ (400 €) για κά¬ 
θε ακουστικό παιδιών. 

δ. Προϊόντα και σκευάσματα ειδικής διατροφής που είναι 
απαραίτητα για τη διαιτητική αγωγή και για την αντιμετώπι¬ 
ση ήτη θεραπεία μεταβολικών νοσημάτων, κοιλιοκάκης, νό¬ 
σου του ΟγοΙίπ, αλλεργίας στο γάλα αγελάδας (μέχρι 2 
ετών), κυστικής ίνωσης σε ασθενείς που σιτίζονται μέσω γα- 
στροστομίας και ασθενών που έχουν υποβληθεί σε μεγάλες 
χειρουργικές επεμβάσεις, χορηγούνται ύστερα από γνω¬ 
μάτευση Κρατικού ή Πανεπιστημιακού Νοσοκομείου και 
έγκριση της ειδικής επιτροπής του Ο.Π.Α.Δ. 

ε. Ορθοπεδικά είδη μετά την πάροδο διετίας (2 έτη) από 
την προηγούμενη προμήθεια. Εξαιρούνται τα παιδικά υπο¬ 
δήματα, οι κηδεμόνες σκολίωσης και κύφωσης, για παιδιά 
και εφήβους μέχρι δέκα οκτώ (18) ετών, τα οποία χορηγού¬ 
νται μετά την πάροδο ενός (1) έτους από την προηγούμενη 
προμήθεια αυτών. 

ζ. Στρώματα κατακλίσεως κάθε τριετία (3 έτη) σε μακρο¬ 
χρόνια κατάκοιτους ασθενείς μετά από σχετική γνωμάτευ¬ 
ση του θεράποντα ιατρού και έγκριση του ελεγκτή ιατρού 
μέχρι εκατόν είκοσι ευρώ (120 €). 

η. Χειροκίνητο απλό αμαξίδιο ή αμαξίδιο ελαφρού τύπου 
στους πάσχοντες από ακρωτηριασμό των κάτω άκρων ή πα¬ 
ραπληγία ή από βαρείες νευρολογικές παθήσεις με κινητική 
αναπηρία ογδόντα τοις εκατό (80%) και άνω, ανά πενταετία 
(5 έτη) μετά από γνωμάτευση ειδικευμένου ιατρού Κρατικού 
ή Πανεπιστημιακού Νοσοκομείου αντίστοιχης κλινικής και 
έγκριση ελεγκτή ιατρού. Γιατο απλό αμαξίδιο εγκρίνεται δα¬ 
πάνη μέχρι τετρακόσια ευρώ (400 €), ενώ για το αμαξίδιο 
ελαφρού τύπου χίλια εκατό ευρώ (1.100 €). Ηλεκτροκίνητο 
αμαξίδιο εφάπαξ για τους ενήλικες και ανά πενταετία (5 έτη) 
για παιδιά που πάσχουν απότετραπληγία ή από ασθένειες οι 
οποίες έχουν το ίδιο αποτέλεσμα με την τετραπληγία μετά 
από γνωμάτευση ιατρού αντίστοιχης κλινικής Κρατικού ή 
Πανεπιστημιακού Νοσοκομείου, έγκριση δύο (2) ελεγκτών 
ιατρών του Ο.Π.Α.Δ. καθώς και του Δ.Σ. του Ο.Π.Α.Δ. μέχρι 
του ποσού των τεσσάρων χιλιάδων ευρώ (4.000 €). 

θ. Συσκευές ΟΡΑΡ και ΒΙΡΑΡ ανά πενταετία (5 έτη) μετά 
από γνωματεύσεις διευθυντών πνευμονολογικού και ΩΡΑ 
τμημάτων Κρατικού ή Πανεπιστημιακού Νοσοκομείου μετά 
από αξονική τομογραφία του ανώτερου αναπνευστικού και 
έγκριση του ελεγκτή ιατρού και μέχρι του ποσού των χιλίων 
διακοσίων ευρώ (1.200 €) για την ΟΡΑΡ και χιλίων τετρακο- 
σίωνευρώ (1.400 €) για την ΒΙΡΑΡ. 

θα. Ηλεκτροκίνητο ποδήλατο ενεργητικής και παθητικής 
κινησιοθεραπείας σετετραπληγικούς ασθενείς εφάπαξ με¬ 
τά από γνωμάτευση διευθυντή Νοσοκομείου (Κρατικού ή 
Πανεπιστημιακού) αντίστοιχου τμήματος, έγκριση ελεγκτή 
ιατρού και μέχρι του ποσού των χιλίων επτακοσίων ευρώ 
(1.700 €). 

θβ. Δαπάνη προμήθειας οξυγόνου ή ενοικίαση συμπυ¬ 
κνωτή μέχρι εκατό ευρώ (100 €), ύστερα από γνωμάτευση 
ιατρού πνευμονολόγου, η οποία θα συνοδεύεται από αέρια 
αίματος πριν και μετά τη χορήγηση οξυγόνου. Δεν χορη¬ 
γούνται φιάλες οξυγόνου, υγραντήρες, ροόμετρα και δα¬ 
πάνες μεταφοράς αερίου οξυγόνου. 


θγ. Απλά διαγνωστικά μέσα δηλαδή συσκευή μέτρησης 
σακχάρου κάθε πέντε (5) χρόνια, καθώς και τα αναλώσιμα 
κατά μήνα απαραίτητα υλικά, δηλαδή: 

- πενήντα (50) ταινίες και πενήντα (50) βελόνες σε ινσου- 
λινοθεραπευόμενους ασθενείς, 

- εκατό (100) ταινίες και εκατό (100) βελόνες σε ινσουλι- 
νοεξαρτώμενους ασθενείς και 

- εκατό (100) σκαρφιστήρες ανά τρίμηνο (3 μήνες) στους 
ασθενείς με ινσουλινοθεραπευόμενο και ινσουλινοεξαρτώμε- 
νο διαβήτη μετά από σχετική έγκριση από τον ελεγκτή ιατρό. 

Α.8.4. Σε όλα τα χορηγούμενα θεραπευτικά και διαγνω¬ 
στικά μέσα και προθέσεις ο άμεσα ή έμμεσα ασφαλισμένος 
έχει συμμετοχή στη δαπάνη εικοσιπέντε τοις εκατό (25%). 

Χωρίς συμμετοχή χορηγούνται: 

1. Το οξυγόνο. 

2. Η τοποθέτηση και αντικατάσταση βηματοδοτών, απινι- 
δωτών. 

3. Οι συσκευές ΟΡΑΡ και ΒΙΡΑΡ. 

4. Τα ορθοπεδικά στους τετραπληγικούς και παραπληγι¬ 
κούς ασθενείς. 

5. Γυαλιά, για οποιαδήποτε οφθαλμολογική πάθηση, πα¬ 
ρέχονται κάθε τρία (3) χρόνια, κρύσταλλα και σκελετός έως 
το ποσό των πενήντα ευρώ (50 €). Για το έτος 2005 ισχύει 
μόνο για τους συνταξιούχους και τα παιδιά ηλικίας μέχρι 
δέκα (10) ετών. Από το έτος 2006 ισχύει για όλους. 

Επίσης, παρέχονται εφάπαξ τα μετεγχειρητικά χρησιμο¬ 
ποιούμενα γυαλιά, στην έννοια των οποίων περιλαμβάνο¬ 
νται ο σκελετός και οι φακοί. Το σύνολο της δαπάνης που 
αναγνωρίζεται δεν μπορεί να είναι μεγαλύτερο των εκατό 
ευρώ (100 €). 

6. Τεχνητά βοηθήματα τυφλών και κωφών εφάπαξ και ως 
εξής: στους τυφλούς ένα (1) μπαστούνι και στους κωφούς 
ένα (1) αναλογικό ρολόι. 

7. Στους ινσουλινοεξαρτώμενους ασθενείς: αντλία συνε¬ 
χούς έγχυσης ινσουλίνης ανά πέντε έτη (5 έτη), ένα (1) κου¬ 
τί ελέγχου κετόνης το χρόνο (1 έτος) και αναλώσιμα υλικά 
αξίας μέχρι διακοσίων ευρώ (200 €) ανά μήνα (1 μήνα), τα 
οποία θα χορηγούνται με βάση την εξής διαδικασία (σύμ¬ 
φωνα με την απόφαση του Δ.Σ. του Ο.Π.Α.Δ. στις 2.6.2004 
αρ. πρακτικού 123): 

α) Γνωμάτευση για την ανάγκη τοποθέτησης της φορητής 
αντλίας, αιτιολογημένη και τεκμηριωμένη επαρκώς από 
διαβητολογικό ιατρείο ή κέντρο Κρατικού ή Πανεπιστημια¬ 
κού Νοσοκομείου της χώρας στο οποίο υπηρετεί εξειδικευ- 
μένο προσωπικό στην τοποθέτηση και παρακολούθηση των 
ασθενών με αντλία ινσουλίνης και βεβαίωση για την αδυνα¬ 
μία ρύθμισης του σακχαρώδη διαβήτη μετά από νοσηλεία 
του στο νοσοκομείο. 

β) Έκδοση απόφασης χορήγησης από τη Δ2 Δ/νση Υγειο¬ 
νομικής Περίθαλψης του Ο.Π.Α.Δ. ύστερα από έγκριση της 
επιτροπής αντλιών έγχυσης ινσουλίνης του ΚΕΣΥ. 

γ) Ανώτερο ποσό απόδοσης στον δικαιούχο ασφαλισμένο να 
οριστούν τα δύο χιλιάδες ευρώ (2.000 €) μαζί με το ΦΠΑ κάθε 
πέντε (5) χρόνια και χωρίς συμμετοχή του ασφαλισμένου. 

δ) Χορήγηση επίσης των υλικών τα οποία είναι απαραίτη¬ 
τα για τη λειτουργία της αντλίας (αναλώσιμα) και μέχρι του 
ποσού των διακοσίων ευρώ (200 €) με Φ.Π.Α. μηνιαίως και 
χωρίς συμμετοχή του ασφαλισμένου. 

Για την απόδοση της σχετικής δαπάνης είναι απαραίτητη 
η αναγραφή της στο βιβλιάριο υγείας του ασθενούς και 

8. Ειδικά γυαλιά στους ασφαλισμένους του Δημοσίου ει¬ 
δικοτήτων ΠΕ, ΤΕ και ΔΕ Πληροφορικής, οι οποίοι: 

α) εργάζονται σε υπηρεσιακές μονάδες, που σύμφωνα με 
τον οργανισμό τους έχουν αρμοδιότητες ανάπτυξης ή υπο¬ 
στήριξης συστημάτων πληροφορικής, και 

β) απασχολούνται με πλήρη και αποκλειστική απασχόλη¬ 
ση μπροστά σε οθόνες οπτικής καταγραφής. 

Το χορηγούμενο ποσό δεν θα υπερβαίνει το ποσό των 
εκατόν είκοσι τριών ευρώ και είκοσι πέντε λεπτών (123,25€) 
και η χορήγηση του θα γίνεται ανά διετία (2 έτη). 

Άρθρο 7 

Β. Δευτεροβάθμια Φροντίδα Υγείας 

Β.1. Νοσοκομειακή περίθαλψη 

Β. 1.1. Η νοσοκομειακή περίθαλψη περιλαμβάνει τη νοση¬ 
λεία του πάσχοντα, την ενδιαίτησή του, την οποιασδήποτε 
φύσεως ιατρική, νοσηλευτική και φαρμακευτική προς αυ¬ 
τόν συνδρομή και ειδικότερα τη δέουσα αγωγή και θερα¬ 
πεία και αποκατάσταση σωματικών και ψυχικών αναπηριών 
ή νοσηρών εν γένει καταστάσεων, καθώς και τις αναγκαίες 
συνήθεις ή ειδικές θεραπείες, παρακλινικές εξετάσεις, κά¬ 
θε είδους φάρμακα, ειδικά θεραπευτικά μέσα και προθέ¬ 
σεις σε νοσηλευτικά ιδρύματα, θεραπευτήρια, νοσηλευτή¬ 
ρια μη κερδοσκοπικού χαρακτήρα και ιδιωτικές κλινικές. Με 
νοσηλευτήρια μη κερδοσκοπικού χαρακτήρα και ιδιωτικές 
κλινικές είναι δυνατή η σύναψη σύμβασης. 

Β.1.2. Η νοσοκομειακή περίθαλψη παρέχεται στη θέση 
που δικαιούται ο ασφαλισμένος, σύμφωνα με τις ισχύουσες 
διατάξεις. 

Β.1.3. Ο Ο.Π.Α.Δ. για τη νοσηλεία των ασφαλισμένων του 
καταβάλλει νοσήλιο μέχρι το ύψος αυτού που ισχύει κάθε 
φορά για τα Κρατικά ή Πανεπιστημιακά Νοσοκομεία, τα νο¬ 
σηλευτικά ιδρύματα μη κερδοσκοπικού χαρακτήρα και τις 
ιδιωτικές κλινικές. 

Β. 1.4. Η εισαγωγή στα Κρατικά Νοσοκομεία γίνεται ύστε¬ 
ρα από γνωμάτευση του θεράποντα ιατρού και την προ¬ 
σκόμιση του βιβλιαρίου του ασθενούς στο νοσηλευτικό 
ίδρυμα. 

Β.1.5. Η εισαγωγή του ασθενούς σε νοσηλευτικά ιδρύ¬ 
ματα μη κερδοσκοπικού χαρακτήρα και ιδιωτικές κλινικές, 
γίνεται με εισιτήριο που εκδίδεται από την αρμόδια 
Υ.Π.Α.Δ. του τόπου που θα νοσηλευθεί ο ασθενής, μετά 
από ιατρική γνωμάτευση, απόφαση εισαγωγής (εισιτήριο) 
που δεν έχει χρησιμοποιηθεί σε πέντε (5) ημέρες από την 
έκδοσή της καθίσταται άκυρη. Σε περίπτωση έκτακτης ει¬ 
σαγωγής, το εισιτήριο χορηγείται εκ των υστέρων εντός 
σαράντα οκτώ (48) ωρών από την ημερομηνία εισαγωγής. 
Στην προκειμένη περίπτωση, η κλινική ή οι οικείοιτου ασθε¬ 
νούς υποχρεούνται να προσκομίσουν πλήρως αιτιολογη¬ 
μένη ιατρική γνωμάτευση για το έκτακτο της εισαγωγής και 
το βιβλιάριο ασθένειας του ασφαλισμένου. Σε περίπτωση 
που παρέλθει η παραπάνω προθεσμία, ο ασφαλισμένος 
καλύπτεται από την ημερομηνία αναγγελίας της εισαγω¬ 
γής του. Γιατον υπολογισμό του 48ώρου δεν λαμβάνονται 
υπόψη οι επίσημες αργίες των δημοσίων υπηρεσιών. Σε πε¬ 
ρίπτωση μη εγκρίσεως από τον ελεγκτή ιατρό, παρέχεται 
το δικαίωμα προσφυγής στην Α/θμια Υγειονομική Επιτρο¬ 
πή. Σε κάθε περίπτωση ο Ο.Π.Α.Δ. πληρώνει με το αναγνω¬ 
ρισμένο νόμιμο νοσήλιο που αποδίδεται στις συμβεβλημέ¬ 
νες κλινικές. 

Β.2. Κατ’ οίκον νοσηλεία 

Ασθενείς οι οποίοι έχουν εισαχθεί στα Νοσοκομεία του 
ΕΣΥ, των Ενόπλων Δυνάμεων, του Υπουργείου Παιδείας και 
Θρησκευμάτων, στο Ν.Ι.Μ.Τ.Σ. ή σε συμβεβλημένες ιδιωτι¬ 
κές κλινικές, προκειμένου να αποθεραπευτούν, επιτρέπεται 
μετά από έγκριση από τον ελεγκτή ιατρό να συνεχίσουν τη 
νοσηλεία τους στο σπίτι, εφόσον υπάρχουν αντίστοιχες 
υπηρεσίες στα προαναφερθέντα ιδρύματα. Η χρονική διάρ¬ 
κεια αυτής της νοσηλείας δεν μπορεί να υπερβαίνει τη μία 
(1) εβδομάδα. Κατ’ εξαίρεση, μετά από έγκριση της Α/βά- 


θμιας υγειονομικής επιτροπής ο χρόνος αυτός μπορεί να 
τριπλασιαστεί. Το ύψος της αμοιβής αυτής της υπηρεσίας 
ορίζεται στο ήμισυ του αντίστοιχου κλειστού νοσηλίου της 
Γ θέσης. Γιατην υπηρεσία αυτή απαιτείται ειδική σύμβαση 
μεταξύ Ο.Π.Α.Δ. και του αντίστοιχου τμήματος του νοση¬ 
λευτικού ιδρύματος. 

Β.3. Ημερήσια νοσηλεία 

Η ημερήσια νοσηλεία αφορά τις περιπτώσεις στις οποίες 
απαιτείται νοσοκομειακή φροντίδα χωρίς να είναι απαραί¬ 
τητη η εισαγωγή στο τμήμα εσωτερικών ασθενών του νο¬ 
σηλευτικού ιδρύματος. Η έγκριση της γίνεται με την διαδι¬ 
κασία και τις προϋποθέσεις και τις αντίστοιχες διατάξεις 
της νοσοκομειακής φροντίδας. 

Β.4. Ψυχιατρική νοσηλεία 

Η ψυχιατρική νοσηλεία χορηγείται, εκτός από τα νοσοκο¬ 
μεία και τις ιδιωτικές κλινικές, σε μονάδες που έχουν την 
αντίστοιχη άδεια και με τους εκάστοτε ισχύοντες όρους και 
προϋποθέσεις. Για τη νοσηλεία αυτή ο Ο.Π.Α.Δ. συνάπτει 
με τα νοσοκομεία που έχουν αναπτύξει αντίστοιχες μονά¬ 
δες συμβάσεις, οι οποίες καθορίζουν τους όρους και τις 
προϋποθέσεις της παροχής αυτής. 

Β.5. Αποκλειστική νοσοκόμα. 

Β.5.1. Οι ασθενείς που πάσχουν από σοβαρή ασθένεια και 
νοσηλεύονται σε κρατικό νοσοκομείο μπορούν να χρησιμο¬ 
ποιούν με δαπάνες του Ο.Π.Α.Δ. αποκλειστική νοσοκόμα 
κατά τις νυχτερινές ώρες και μέχρι δέκα πέντε (15) ημέρες 
συνεχούς νοσηλείας. Μετά από έγκριση της αρμόδιας υγει¬ 
ονομικής επιτροπής είναι δυνατή η παράταση του χρόνου 
αυτού μέχρι δέκα (10) επιπλέον ημέρες για κάθε νοσηλεία. 

Β.5.2. Για την έγκριση της δαπάνης χρησιμοποίησης απο¬ 
κλειστικής νοσοκόμας, απαιτούνται: 

α. Πλήρως αιτιολογημένη γνωμάτευση του διευθυντή της 
κλινικής που νοσηλεύεται ο ασθενής, από την οποία προκύ¬ 
πτει ότι πάσχει από σοβαρή ασθένεια για την οποία επιβάλ¬ 
λεται ιατρικά η χρησιμοποίηση αποκλειστικής νοσοκόμας. 

β. Απόδειξη της αποκλειστικής νοσοκόμας, θεωρημένη 
από τον προϊστάμενο της νοσηλευτικής υπηρεσίας και φέ- 
ρουσατη σφραγίδα του Νοσοκομείου. 

Β.5.3. Δεν αναγνωρίζεται δαπάνη αποκλειστικής νοσοκό¬ 
μας για νοσηλεία σε θεραπευτήρια χρονιών παθήσεων, σε 
νευροψυχιατρικά θεραπευτήρια, σε ιδιωτικές κλινικές και 
για νοσηλεία του ασθενούς στο σπίτι του. 

Β.5.4. Το ποσό που καταβάλλεται από τον Ο.Π.Α.Δ. ως 
αμοιβή αποκλειστικής νοσοκόμας καθορίζεται κάθε φορά 
από τις ισχύουσες διατάξεις και κανονιστικές πράξεις. 

Β.6. Μαιευτική περίθαλψη - Επίδομα τοκετού 

Β.6.1. Ο Ο.Π.Α.Δ., σε περίπτωση φυσιολογικού τοκετού ή 
καισαρικής τομής άμεσα ή έμμεσα ασφαλισμένης, κατα¬ 
βάλλει επίδομα τοκετού, το ύψος του οποίου ισούται με χί¬ 
λια ευρώ (1.000 €) και δεν αναγνωρίζει καμιά άλλη δαπάνη. 
Σε περίπτωση διδύμων το ποσό αυξάνεται κατά πενήντα 
τοις εκατό (50%), τριδύμων κατά εβδομήντα πέντε τοις εκα¬ 
τό (75%) και τετραδύμων και άνω κατά εκατό τοις εκατό 
( 100 %). 

Β.6.2. Το ποσό αυτό καλύπτει όλη τη δαπάνη νοσηλείας 
τεσσάρων (4) ημερών σε νοσοκομείο ή κλινική για την περί¬ 
πτωση του φυσιολογικού τοκετού ή της καισαρικής τομής. 

Β.6.3. Σε περίπτωση επιπλοκής κι εφόσον παραστεί ανά¬ 
γκη νοσηλείας πέραν των τεσσάρων (4) ημερών, εφαρμό¬ 
ζονται οι διατάξεις περί νοσοκομειακής περίθαλψης για το 
πέραν των τεσσάρων (4) ημερών χρονικό διάστημα νοση¬ 
λείας. 

Β.6.4. Σε περίπτωση νεκρού εμβρύου, το επίδομα χορη¬ 
γείται εφόσον έχουν συμπληρωθεί είκοσι έξι (26) εβδομά¬ 
δες κύησης. 

Β.6.5. Για την απόδοση του παραπάνω επιδόματος απαι¬ 
τούνται τα εξής δικαιολογητικά: 

α. Ληξιαρχική πράξη γέννησης. Γ ια την περίπτωση Β.6.4. 
σχετική βεβαίωση του διευθυντή της κλινικής. 

β. Υπεύθυνη δήλωση ότι η ασφαλισμένη δεν δικαιούται 
επίδομα τοκετού από άλλο ασφαλιστικό οργανισμό ή υπη¬ 
ρεσία του Δημοσίου. 

γ. Πρωτότυπο τιμολόγιο παροχής υπηρεσιών ή φωτοα¬ 
ντίγραφο και βεβαίωση της ασφαλιστικής εταιρείας ότι κα¬ 
τατέθηκε το πρωτότυπο σε αυτή, με το αντίστοιχο ποσό. 

Β.6.6. Στην περίπτωση κυοφορίας με μεταφορά στο σώ¬ 
μα άλλης γυναίκας γονιμοποιημένων ωαρίων ξένων προς 
την ίδια κατά τους ορισμούς του Ν. 3089/2002 και του άρ. 
1458 Α.Κ. χορηγείται το επίδομα τοκετού στηντεκμαιρόμε- 
νη μητέρα μετά την πάροδο επτά (7) μηνών από τον τοκετό. 
Για την απόδοση του παραπάνω επιδόματος απαιτούνται, 
εκτός των ως άνω δικαιολογητικών, και: 

α) Δικαστική απόφαση με την οποία επιτρέπεται η μετα¬ 
φορά των ξένων γονιμοποιημένων ωαρίων στο σώμα της 
γυναίκας που κυοφόρησε. 

β) Πιστοποιητικό του γραμματέα του αρμόδιου Πρωτοδι¬ 
κείου από το οποίο προκύπτει ότι μετά την πάροδο έξι (6) 
μηνών από τον τοκετό δεν ασκήθηκε, τόσο από την τεκμαι- 
ρόμενη μητέρα όσο και από την κυοφόρο, αγωγή προσβο¬ 
λής της μητρότητας του τέκνου. 

γ) Υπεύθυνη δήλωση της κυοφόρου ότι δεν έλαβε και δεν 
θα λάβει επίδομα τοκετού από άλλο ασφαλιστικό οργανι¬ 
σμό ή υπηρεσία του Δημοσίου. 

Άρθρο 8 

Γ. Νοσηλεία στο εξωτερικό 

Γ.1. Οι ασφαλισμένοι του Ο.Π.Α.Δ. δικαιούνται νοσηλείας 
στο εξωτερικό στις παρακάτω περιπτώσεις: 

α. Εάν η διάγνωση ή η θεραπεία σοβαρής νόσου δεν μπο¬ 
ρεί να γίνει στην Ελλάδα σε δημόσιο ή ιδιωτικό θεραπευτή¬ 
ριο, λόγω έλλειψης των κατάλληλων επιστημονικών μέσων 
ή ιατρών που διαθέτουν τη γνώση και εμπειρία και είναι γνω¬ 
στό ότι η αντίστοιχη διάγνωση και θεραπεία γίνεται στο εξω¬ 
τερικό και δεν αποτελεί πειραματική μέθοδο. Τα ανωτέρω 
πιστοποιούνται από γνωμάτευση διευθυντή της αρμόδιας 
κλινικής Κρατικού ή Πανεπιστημιακού Νοσοκομείου της Ελ¬ 
λάδας και αιτιολογημένη απόφαση της αρμόδιας Ειδικής 
Υγειονομικής Επιτροπής Αθηνών ή Θεσσαλονίκης. Τη σχε¬ 
τική απόφαση εκδίδει ο Πρόεδρος ή ο Γενικός Διευθυντής 
του Ο.Π.Α.Δ. 

Στην περίπτωση που η αντιμετώπιση των ανωτέρω πε¬ 
ριστατικών γίνεται σε ιδιωτικές κλινικές της Ελλάδας 
και υφίσταται σύμβαση βάσει του κρατικού τιμολογίου, 
ακολουθείται η διαδικασία της νοσοκομειακής περίθαλ¬ 
ψης. 

β. Όταν υπηρετούν ή βρίσκονται σε εκπαιδευτική άδεια 
στο εξωτερικό. Σε περίπτωση νοσηλείας σε άλλη χώρα 
εκτός εκείνης στην οποία υπηρετούν, απαιτείται όμοια από¬ 
φαση και με τις ίδιες προϋποθέσεις με εκείνη της προηγού¬ 
μενης περίπτωσης, στην οποία θα πρέπει να δικαιολογείται 
η νοσηλεία σε άλλη χώρα, 
γ. Εφόσον διαμένουν μόνιμα στο εξωτερικό: 
γ.α. Όσοι διαμένουν μόνιμα σε χώρες της Ε.Ε. ασφαλίζο¬ 
νται υποχρεωτικά με τα κοινοτικά έντυπα. 

γ.β. Όσοι διαμένουν σε χώρες εκτός Ε.Ε., τους αποδίδο¬ 
νται δαπάνες Ελλάδας. Απαιτούμενα δικαιολογητικά: Για 
την περίπτωση α': 

-Αίτηση. 

- Πιστοποιητικό μονίμου κατοικίας και 

- Η κατάθεση του βιβλιαρίου ασθένειας. 


Γ ια την περίπτωση β': 

-Αίτηση. 

- Πιστοποιητικό μονίμου κατοικίας, και 

- Πρωτότυπα τιμολόγια - αποδείξεις - γνωματεύσεις θεω¬ 
ρημένα από ελληνική προξενική ή πρεσβευτική αρχή και με¬ 
ταφρασμένα. 

δ. Στις περιπτώσεις που βρίσκονται προσωρινά και για 
οποιοδήποτε λόγο στο εξωτερικό και προσφερθούν σε αυ¬ 
τούς υγειονομικές υπηρεσίες λόγω βίαιου, αιφνίδιου και 
αναπότρεπτου συμβάντος. Η γενόμενη νοσηλεία αναγνω¬ 
ρίζεται εκ των υστέρων, ύστερα από γνωμάτευση της πα¬ 
ραπάνω ειδικής υγειονομικής επιτροπής, στην οποία αιτιο¬ 
λογείται απαραίτητα η αναγκαιότητα της άμεσης και επιβε¬ 
βλημένης νοσηλείας. 

Εφόσον βρίσκονται στην Ε.Ε. θα πρέπει να έχουν την 
Ευρωπαϊκή Κάρτα Ασφάλισης Ασθένειας (ΕΚΑΑ). Σε πε¬ 
ρίπτωση μη χρήσης της, θα ακολουθείται η διαδικασία 
που προβλέπεται από τους κοινοτικούς κανονισμούς, 
δηλαδή κοστολόγηση δαπανών, από τον αρμόδιο φορέα 
της χώρας νοσηλείας και απόδοση της δαπάνης όπως 
θα ορίζεται από αυτόν. Δεν απαιτείται έγκριση της ειδι¬ 
κής υγειονομικής επιτροπής και για τα δικαιολογητικά 
που θα υποβάλλονται δεν απαιτείται θεώρηση από ελλη¬ 
νική αρχή. Τα δικαιολογητικά υποβάλλονται μεταφρα¬ 
σμένα. 

Γ.2. Δαπάνες νοσηλείας στο εξωτερικό θεωρούνται: 

α. Τα εισιτήρια μετάβασης και επιστροφής του ασθενούς 
και του τυχόν αναγκαίου συνοδού, της οικονομικότερης θέ¬ 
σης του μεταφορικού μέσου που χρησιμοποιείται, μετά από 
γνωμάτευση της ειδικής υγειονομικής επιτροπής και προ- 
κειμένου για μεταμόσχευση και του δότη. 

β. Τα έξοδα διαμονήςτου ασθενούς και του τυχόν ανα¬ 
γκαίου συνοδού και δότη σε ξενοδοχείο τριών (3) αστέ¬ 
ρων, για μεν τον ασθενή και δότη για το χρόνο που βρί¬ 
σκονται εκτός Νοσοκομείου, ενώ για το συνοδό για όλο 
το εγκριθέν διάστημα παραμονής του στο εξωτερικό. Ει¬ 
δικά για τις περιπτώσεις μεταμοσχεύσεων χορηγούνται 
έξοδα διατροφής για το διάστημα που ο ασθενής και ο 
δότης βρίσκονται εκτός Νοσοκομείου και για τον συνοδό 
όλο το εγκεκριμένο διάστημα ύψους τριάντα ευρώ (30 €) 
ημερησίως. 

γ. Τα δικαιολογητικά των εξόδων για την ανεύρεση δότη 
μυελού των οστών δεν χρειάζονται θεώρηση από προξενι¬ 
κή ή πρεσβευτική αρχή, ούτε εξέταση από ειδική υγειονομι¬ 
κή επιτροπή. 

δ. Το νοσήλιο, οι ιατρικές αμοιβές, όλες οι απαραίτητες 
ιατρικές πράξεις, τα φάρμακα, οι εργαστηριακές εξετά¬ 
σεις, οι φυσικοθεραπείες, κάθε πρόσθετο είδος που είναι 
απαραίτητο για την αντιμετώπιση της πάθησης του και την 
αποκατάστασή του, καθώς και οι δαπάνες που πραγματο¬ 
ποιήθηκαν εκτός Νοσοκομείου για τη διάγνωση της πάθη¬ 
σης ή την ολοκλήρωση της θεραπείας, εφόσον κρίθηκαν 
απαραίτητες μετά από σύσταση του θεραπευτηρίου που 
νοσηλεύθηκε ο ασθενής. 

Προκειμένουγια μεταμόσχευση καταβάλλεται επιπλέον η 
δαπάνη για τυχόν νοσηλεία και του δότη. 

Γ.3. Σε εξαιρετικές περιπτώσεις, ύστερα από γνωμάτευ¬ 
ση της ειδικής υγειονομικής επιτροπής, αναγνωρίζονται και 
οι παρακάτω δαπάνες: 

α. Η δαπάνη αμαξιδίου εντός του αεροσκάφους 

β. Η δαπάνη φορείου εντός αεροσκάφους. 

γ. Η μεταφορά ασθενούς με ασθενοφόρο από και προς το 
νοσοκομείο. 

δ. Η μεταφορά του ασθενούς με ειδικό αεροσκάφος. 

ε. Δαπάνες συνοδού ιατρού. 

Σε περίπτωση όπου κατά την επιστροφή απαιτείται ένα εκ 
των ανωτέρω, απαιτείται η γνωμάτευση του νοσηλευτικού 
ιδρύματος. 

Επίσης, αναγνωρίζονται σε βάρος του Οργανισμού δα¬ 
πάνες ταρίχευσης και μεταφοράς της σωρού, σε περίπτω¬ 
ση θανάτου του ασφαλισμένου. 

Γ.4. Για την παραπομπή του ασφαλισμένου στην ειδική 
υγειονομική επιτροπή προσκομίζεται στην αρμόδια υπηρε¬ 
σία του Ο.Π.Α.Δ. το ατομικό βιβλιάριο νοσηλείας του και αι¬ 
τιολογημένη γνωμάτευση από διευθυντή Κρατικού ή Πανε¬ 
πιστημιακού Νοσοκομείου της Ελλάδας ανάλογης ειδικό¬ 
τητας, στην οποία θα αναφέρεται η πάθηση του ασθενούς, 
καθώς και ότι η θεραπεία δεν μπορεί να γίνει στην Ελλάδα. 

Προκειμένου για μεταμόσχευση, μαζί με τα ανωτέρω δι- 
καιολογητικά προσκομίζεται και η γνωμάτευση του Εθνικού 
Οργανισμού Μεταμοσχεύσεων. 

Γ.5. Στις χώρες της ΕΕ η νοσηλεία εγκρίνεται για Κρατικό 
Νοσοκομείο, το οποίο να δέχεται το έντυπο Ε112. Σε περί¬ 
πτωση που ο ασθενής νοσηλευτεί σε ιδιωτική πτέρυγα Κρα¬ 
τικού Νοσοκομείου όπου το Ε112 δεν γίνεται αποδεκτό, θα 
πρέπει να προσκομίσει βεβαίωση του Νοσοκομείου, στην 
οποία θα αναφέρεται ότι «η ιδιωτική πτέρυγα είναι ενταγμέ- 
νη οργανικά στο νοσοκομείο και δε λειτουργεί αυτόνομα». 

Παιδιά μέχρι την ηλικία των δεκατεσσάρων (14) ετών συ¬ 
μπληρωμένων δύνανται να νοσηλευθούν και σε ιδιωτικούς 
φορείς. 

Σε ιδιαίτερα εξαιρετικές περιπτώσεις όπου ο ασθενής χρει¬ 
άζεται άμεση νοσηλεία, η οποία θα επιβεβαιώνεται από την 
Ειδική Υγειονομική Επιτροπή, δύναται να παρασχεθεί νοση¬ 
λεία σε ιδιωτικούς φορείς που λειτουργούν σε χώρες της ΕΕ. 

Γ.6. Τα ποσοστά συμμετοχής για τις δαπάνες νοσηλείας 
και περίθαλψης στις χώρες εκτός ΕΕ υπόκεινται στα ίδια πο¬ 
σοστά που υπόκεινται οι αντίστοιχες δαπάνες στην Ελλάδα, 
με εξαίρεση των προσώπων του εδαφίου δ' της παραγρά¬ 
φου 1 και των εδαφίων στ' και ζ' της παραγράφου 2 του άρ¬ 
θρου 5. 

Όσον αφορά τη νοσηλεία εκτός ΕΕ (π.χ. ΗΠΑ) και όπου δεν 
υπάρχουν κρατικά νοσοκομεία με την ελληνική έννοια του 
όρου, τα νοσοκομεία πρέπει να είναι μη κερδοσκοπικού χαρα¬ 
κτήρα, ομοσπονδιακά χρηματοδοτούμενα ή πανεπιστημιακά. 

Γ.7. Στην περίπτωση κατά την οποία ο ασθενής μετέβη 
στο εξωτερικό για να υποβληθεί σε θεραπεία χωρίς να έχει 
την αντίστοιχη γνωμάτευση διευθυντή της αρμόδιας κλινι¬ 
κής Κρατικού ή Πανεπιστημιακού Νοσοκομείου της Ελλά¬ 
δας, και χωρίς να έχει παραπεμφθεί στην ειδική υγειονομι¬ 
κή επιτροπή, τότε δύναται να αναγνωρισθεί έκτων υστέρων 
η νοσηλεία, εφόσον γνωματεύσει θετικά η αντίστοιχη επι¬ 
τροπή. Στην περίπτωση αυτή εγκρίνονται, με απόφαση του 
Δ.Σ., δαπάνες νοσηλείας μέχρι του πενταπλάσιου των δα¬ 
πανών, οι οποίες θα προέκυπταν αν νοσηλευόταν σε Κρατι¬ 
κό Νοσοκομείο στην Ελλάδα και σε καμιά περίπτωση δεν 
μπορούν να υπερβούντις δαπάνες που έκανε ο ασφαλισμέ¬ 
νος στο νοσοκομείο του εξωτερικού. 

Γ.8. Γιατην αναγνώριση των δαπανών νοσηλείας στο εξω¬ 
τερικό, απαιτούνται τα κάτωθι δικαιολογητικά: 

α. Πλήρες ιστορικό νοσηλείας στο νοσοκομείο. 

β. Τα κατά περίπτωση στοιχεία καιεξοφλητικές αποδείξεις. 

Τα ανωτέρω δικαιολογητικά πρέπει να είναι επικυρωμένα 
από το οικείο Ελληνικό Προξενείο και μεταφρασμένα στην 
ελληνική, εκτός από τις περιπτώσεις ανεύρεσης δότη. 

Άρθρο 9 

Δ. Δαπάνες μετακίνησης ασθενών 

Δ.1. Ασφαλισμένοι του Ο.Π.Α.Δ. που υποβάλλονται πε¬ 
ριοδικά σε αιμοκάθαρση σε κάθε μορφής θεραπευτήρια δι¬ 


καιούνται εξόδων μετακίνησης για κάθε πράξη αιμοκάθαρ¬ 
σης, τα οποία ορίζονται στο ποσό των δεκατριών ευρώ (13 
€) για όλη τη χώρα για κάθε μετακίνηση. 

Αντί των εξόδων μετακίνησης της προηγούμενης παρα¬ 
γράφου, είναι δυνατή η καταβολή της δαπάνης μετακίνη¬ 
σης με δημοσίας χρήσεως επιβατηγό αυτοκίνητα (ταξί, 
αγοραία) νεφροπαθών, προκειμένου να υποβληθούν σε αι¬ 
μοκάθαρση νεφροπαθείς ασφαλισμένοι, στις περιπτώσεις 
που λόγω της κατάστασής τους η μετακίνησή τους μετά συ¬ 
νήθη συγκοινωνιακά μέσα είναι αδύνατη. Η καταβολήτηςεν 
λόγω δαπάνης γίνεται με χιλιομετρική αποζημίωση του επι¬ 
βατηγού αυτοκινήτου. Τούτο θα εγκρίνεται από τον αρμό¬ 
διο ελεγκτή ιατρό, εφόσον προσκομίζει βεβαίωση (η ισχύς 
της οποίας είναι 6-μηνη) του Κέντρου Αιμοκάθαρσης ότι δεν 
είναι δυνατή η μεταφορά του με τα συνήθη συγκοινωνιακά 
μέσα. Η απόδοση των εξόδων μετάβασης και επιστροφής 
ενεργείται στο τέλος κάθε μήνα με την υποβολή των σχετι¬ 
κών δικαιολογητικών. Σε περίπτωση μετακίνησης με δικό 
του μεταφορικό μέσο, θα λαμβάνει το ποσό των δεκατριών 
ευρώ (13 €) για κάθε πράξη αιμοκάθαρσης. Την διαδικασία 
για την αναγνώριση των ανωτέρω δαπανών καθορίζει με 
απόφαση του το Δ.Σ. του Ο.Π.Α.Δ. 

Δ.2. Ασθενείς ασφαλισμένοι του Ο.Π.Α.Δ., που εισήχθη- 
καν ή αντιμετωπίσθηκαν με τη διαδικασία της ημερήσιας ή 
της βραχείας νοσηλείας σε νοσηλευτική μονάδα εκτός του 
τόπου κατοικίας τους, δικαιούνται την αξία των εισιτηρίων 
μετάβασης και επιστροφής με τα συγκοινωνιακά μέσα μαζι¬ 
κής μεταφοράς στις οικονομικότερες θέσεις (λεωφορείο, 
τρένο, πλοίο και αεροπλάνο), στις περιπτώσεις που η πά¬ 
θησή τους δεν αντιμετωπίζεται στο Κρατικό ή Πανεπιστη¬ 
μιακό Νοσοκομείο του τόπου κατοικίας τους. 

Καλύπτονται τα έξοδα μετακίνησης ασφαλισμένων για 
την εκτέλεση ειδικών ιατρικών πράξεων (π.χ. μαγνητική το¬ 
μογραφία ή άλλες παρεμφερείς εξετάσεις) όταν αυτές δεν 
μπορούν να εκτελεστούν στον τόπο διαμονής τους. 

Γ ιατην καταβολή της δαπάνης αυτής απαιτείται: 

α. Αιτιολογημένη βεβαίωση του Κρατικού ή Πανεπιστη¬ 
μιακού Νοσοκομείου του τόπου κατοικίας του για την αδυ¬ 
ναμία αντιμετώπισης της πάθησής του στον τόπο κατοικίας 
του. 

β. Απόδειξη καταβολής του αντιτίμου των εισιτηρίων. 

γ. Βεβαίωση της νοσηλευτικής μονάδας για τη νοσηλεία 
του ασθενούς. 

Άρθρο 10 

ΣΤ. Έξοδα κηδείας 

ΣΤ. 1. Σε περίπτωση θανάτου προσώπου της περίπτωσης 
Βτου άρθρου 1 της παρούσας απόφασης, ο Ο.Π.Α.Δ. κατα¬ 
βάλλει για έξοδα κηδείας μέχρι το ποσό των χιλίων ευρώ 
( 1.000 €). 

ΣΤ.2. Τα ανωτέρω έξοδα καταβάλλονται σ’ αυτόν που 
πλήρωσε αυτά, ύστερα απάτην υποβολή των παρακάτω δι- 
καιολογητικών, τα οποία υποβάλλονται στην αρμόδια ΥΠΑΔ 
του τόπου κατοικίας του αιτούντος ή στον τόπο ταφής του 
αποθανόντος. 

α. Αίτηση του δικαιούχου. 

β. Ληξιαρχική πράξη θανάτου. 

γ. Βεβαίωση ότι ήταν τακτικός δημόσιος υπάλληλος από 
την υπηρεσία του και, προκειμένου περί συνταξιούχων, από 
την αρμόδια υπηρεσία συντάξεωντου Γ ενικού Λογιστηρίου 
του Κράτους. 

δ. Βεβαίωση της αρμόδιας υπηρεσίας του Ο.Π.Α.Δ. από 
την οποία να προκύπτει ότι κατατέθηκε για ακύρωση το βι¬ 
βλιάριο περίθαλψης του θανόντος. 

ε. Υπεύθυνη δήλωση από το δικαιούχο ότι ο θανών δεν ήταν 
ασφαλισμένος σε άλλο ταμείο ή φορέα από τον οποίο να δικαι¬ 
ούται έξοδα κηδείας και, προκείμενου περί μελών οικογένειας 
(σύζυγο, τέκνα), ότι τον προστάτευε και τον συντηρούσε. 

στ. Τιμολόγιο και επίσημες εξοφλητικές αποδείξεις. 

Με απόφαση των Υπουργών Οικονομίας και Οικονομικών 
και Υγείας και Κοινωνικής Αλληλεγγύης, που εκδίδεται ύστε¬ 
ρα από εισήγηση του Δ.Σ. του Ο.Π.Α.Δ. μπορεί να καθορίζο¬ 
νται και άλλα δικαιολογητικά που κρίνονται αναγκαία. 

ΚΕΦΑΛΑΙΟ Γ 
ΛΟΙΠΕΣ ΔΙΑΤΑΞΕΙΣ 

Άρθρο 11 

Συμβάσεις 

1. Για την αγορά υπηρεσιών περίθαλψης, φαρμάκων και 
λοιπών ειδών και μέσων περίθαλψης, ο Οργανισμός συνά¬ 
πτει συμβάσεις, με τις οποίες προσδιορίζονται τα δικαιώ¬ 
ματα και οι υποχρεώσεις των συμβαλλομένων. 

2. Απαγορεύεται η υπογραφή σύμβασης με φυσικά πρό¬ 
σωπα τα οποία καταδικάσθηκαν ή τελούν υπό στερητική ή 
επικουρική συμπαράσταση κατά τα αναφερόμενα στο άρ¬ 
θρο 8 του Υπαλληλικού Κώδικα (Ν. 2683/1999, ΦΕΚ 19 Α'), 
καθώς και όσα απολύθηκαν από θέση δημόσιας υπηρεσίας, 
Ο.Τ.Α. ή άλλου Ν.Π.Δ.Δ. κατά τα αναφερόμενα στο άρθρο 9 
του ως άνω κώδικα. 

3. Ο Ο.Π.Α.Δ. έχει το δικαίωμα να διακόψει πλήρως αιτιο¬ 
λογημένα και αζημίως για τον Οργανισμό τη συνεργασία 
του μετο συμβαλλόμενο. Την πρόθεσή του αυτή, θα πρέπει 
να γνωστοποιήσει στο δεύτερο συμβαλλόμενο τουλάχι- 
στοντριάντα (30) ημέρες πριν από τη διακοπή. 

Άρθρο 12 

Έλεγχος 

Ο έλεγχος διενεργείται βάσει των κειμένων διατάξεων και 
των ελεγκτικών οδηγιών και πρωτοκόλλων που εκδίδει ο 
Ο.Π.Α.Δ.. 

Ο έλεγχος διενεργείται από ελεγκτές ιατρούς και οδο¬ 
ντιάτρους του Ο.Π.Α.Δ.. Για τον έλεγχο επίσης μπορεί να 
ορίζονται από τους προϊσταμένους των ΥΠΑΔ, μετά από 
υπόδειξη των διευθυντών των νοσοκομείων, ιατροί και οδο- 
ντίατροιτου ΕΣΥ, ειδικευόμενοι και αγροτικοί ιατροί, καθώς 
και, μετά από υπόδειξη των διευθυντών των στρατιωτικών 
νοσοκομείων, στρατιωτικοί ιατροί και οδοντίατροι. Οι ελε¬ 
γκτές ιατροί και οδοντίατροι οι οποίοι προσφέρουν καθ’ οι- 
ονδήποτε τρόπο ελεγκτικό έργο είναι υποχρεωμένοι να τη¬ 
ρούν τον παρόντα κανονισμό, τις ισχύουσες διατάξεις περί 
υγειονομικής περίθαλψης, τις ελεγκτικές οδηγίες και τα 
ελεγκτικά πρωτόκολλα του Ο.Π.Α.Δ. 

Άρθρο 13 

Αναγνώριση δαπανών 

1. Η αναγνώριση των παροχών γίνεται από τα αρμόδια όρ¬ 
γανα του Ο.Π.Α.Δ. με την υποβολή τωνπροβλεπόμενων από 
τον παρόντα κανονισμό, τις σχετικές διατάξεις που ισχύουν 
κάθε φορά και από τις σχετικές διοικητικές πράξεις του Ορ¬ 
γανισμού. 


2. Το ύψος των δικαιούμενων παροχών καθορίζεται με βά¬ 
ση το ισχύον κάθε φορά κρατικό τιμολόγιο και το ποσοστό 
έκπτωσης που προβλέπουν οι εκάστοτε συνομολογούμε- 
νες κατά το άρθρο 12 του παρόντος συμβάσεις. 

3. Δαπάνες ιατρικών πράξεων, παρακλινικών εξετάσεων 
και θεραπειών που δεν περιλαμβάνονται στο κρατικό τιμο¬ 
λόγιο δεν αναγνωρίζονται από τον Ο.Π.Α.Δ. 

4. Παροχές που δεν αναφέρονται ρητά στον παρόντα κα¬ 
νονισμό δεν αναγνωρίζονται από τον Οργανισμό. 

Άρθρο 14 

Υποχρεώσεις ασφαλισμένων 

Οι ασφαλισμένοι οφείλουν να κάνουν καλή χρήση των πα¬ 
ροχών και να προστατεύουν τον Οργανισμό από αδικαιολό¬ 
γητες δαπάνες. Ειδικότερα οφείλουν: 

α) Να κάνουν αποκλειστικά προσωπική χρήση του βιβλια¬ 
ρίου ασθένειας τους. 

β) Να προφυλάσσουντο βιβλιάριο από φθορές και πιθα¬ 
νότητα απώλειάς του. 

γ) Να ελέγχουν τις αναγραφές στο βιβλιάριο ασθένειας 
τους και να αναφέρουν στον Οργανισμό οποιαδήποτε μη 
πραγματική εγγραφή. 

δ) Να μην αφήνουν το βιβλιάριο ασθένειας τους σε φαρ¬ 
μακεία και ιατρεία ή σε τρίτα πρόσωπα. 

ε) Να παραδίδουν το βιβλιάριο ασθένειας, όταν για οιον- 
δήποτε λόγο απωλέσουν το ασφαλιστικό δικαίωμα. 

στ) Σε περίπτωση που δεν τηρούνται οι υποχρεώσεις των 
ασφαλισμένων, θα επιβάλλονται διοικητικές κυρώσεις, 
όπως προβλέπονται από τις ισχύουσες διατάξεις. 

Άρθρο 15 

Μεταβατικές διατάξεις 

1. Οι διατάξεις και οι αποφάσεις περί παραπομπής στις 
πρωτοβάθμιες και δευτεροβάθμιες υγειονομικές επιτρο¬ 
πές για θέματα υγειονομικής περίθαλψης των ασφαλισμέ¬ 
νων του Δημοσίου εξακολουθούν να ισχύουν, εφόσον δεν 
τροποποιούνται με τον παρόντα Κανονισμό. 

2. Συμβάσεις για την υγειονομική περίθαλψη των ασφαλι- 
σμένωντου Δημοσίου που έχουν συναφθεί μέχρι σήμερα με 
ιατρούς, εργαστήρια, φαρμακεία, ιδιωτικές κλινικές αφε¬ 
νός και του Δημοσίου ή των Ν.Α. ή του Ο.Π.Α.Δ. αφετέρου, 
εξακολουθούν να ισχύουν, μέχρι τη σύναψη νέων συμβά¬ 
σεων από τον Ο.Π.Α.Δ. 

Διατάξεις για την υγειονομική περίθαλψη των ασφαλι¬ 
σμένων του Δημοσίου που δεν τροποποιούνται ή καταρ- 
γούνται από τον παρόντα κανονισμό, εξακολουθούν να 
ισχύουν. 

Η απόφαση αυτή να δημοσιευθεί στην Εφημερίδα της Κυ- 
βερνήσεως και η ισχύς της αρχίζει δέκα πέντε (15) μέρες 
μετά τη δημοσίευσή της. 

Αθήνα, 8 Φεβρουάριου 2005 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΓΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

